Pembukaan A&S Concept Store dan Service Center dengan Tema Komik DC

Pembukaan A&S konsep dan pusat servis dengan tema komik DC cukup meriah kini dapatkan Produk Elektronik DC Superheroes Kegemaran Anda dengan Diskaun Sehingga 83%. Wow! menarikkan. Pereka, pengeluar dan pengedar elektronik pengguna terkemuka di Malaysia A&S Distribution Sdn. Bhd. Akan membuka A&S Concept Store and Service Center dengan DC Comics Theme pada 22 April 2021.

Peminat komik DC kini dapat secara fizikal mengalami komik multiverse DC dalam bentuk kedai konsep yang dihiasi dengan patung-patung Batman dan Wonder Woman yang terletak di Sunway GEO Avenue.

Selanjutnya, peminat DC Comics dan pembeli yang berminat akan dapat mencuba dan membeli pelbagai produk elektronik yang berjenama dengan watak superhero kegemaran mereka seperti Batman, Superman, Wonder Woman, dan banyak lagi di kedai konsep ini. Mereka juga dapat menemui item edisi terhad seperti pengeluar rambut Cordless Automatic WW84 yang inovatif A&S yang telah diiktiraf dan dihormati oleh program pameran perdagangan elektronik pengguna terbesar di dunia CES Innovation Awards di kedai konsep ini.

“Visi utama A&S adalah menjadi jenama elektronik gaya hidup No.1 industri. A&S terkenal di seluruh industri kerana kualiti, nilai dan perkhidmatan kami. Dalam persekitaran runcit hari ini di mana sangat sedikit yang tetap dan jangkaan pelanggan sentiasa berubah, satu perkara tetap berlaku untuk A&S: tidak ada cara yang lebih baik untuk membuat hubungan yang bermakna dengan pelanggan daripada melalui pengalaman yang diperibadikan dan pendekatan yang disesuaikan “, kata YC Ng , Ketua Pegawai Eksekutif A&S Distribution Sdn. Bhd.

YC Ng juga mendedahkan bahawa pengguna tempatan dapat mengharapkan lebih banyak produk yang menampilkan watak DC Comics yang berbeza dapat dijumpai secara eksklusif di kedai konsep.

Untuk meraikan pembukaan gedung konsep, A&S menawarkan diskaun sehingga 83% untuk pelbagai barangan dari 22 hingga 24 April 2021, akan ada hadiah hadiah percuma dan cabutan bertuah di kedai ini dalam tempoh promosi ini.

Dapur kalau kita nak reka ‘design’ biarlah sesuai dengan gaya hidup bukan sekadar nak melaram. Dapur antara lokasi di dalam kediaman yang sangat penting. Malah bagi seorang wanita, banyak masa dihabiskan di dapur ketika memasak.

KEMASAN

Pemilik kediaman perlu bijak memilih corak dan warna. Ada pereka yang suka menemukan dua budaya atau dua zaman di dalam satu ruang. Cuba bayangkan kabinet moden ringkas bebas corak aksesori kecil, diserlahkan dengan jubin Belanda yang popular di kediaman kolonial.

Belek juga permukaannya. Adakah ianya sesuai dengan aktiviti harian anda di dapur. Berkilau mungkin cantik namun jika anda gemar memasak menggunakan minyak yang banyak, ia mungkin memberi kesan pada permukaan lantai dapur anda. Mungkin jubin seperti slate atau granit matte mahu pun terracota sesuai untuk anda. Paling penting ia mudah dibersihkan.

PELAN LANTAI

Pastikan pelan lantai anda cukup untuk ruang kabinet yang dirancang. Adakalanya kita terlalu bercita-cita tinggi sehingga angan-angan melebihi realiti. Senaraikan apa yang anda perlu dari sebuah dapur, bukan yang anda mahu. Ini termasuklah ruang untuk dapur basah dan dapur kering.

Jika anda membuat pengubahsuaian, jangan lupa tentang aliran udara masuk dan keluar kerana ia merupakan faktor keselamatan yang sangat penting. Malah jika anda kidal, perlu beritahu pereka agar lokasi memasak anda tidak menjadikan anda kekok.

JENIS MATERIAL YANG ANDA MAMPU

Tidak salah memilih material yang agak murah tetapi nampak cantik dan serasi dengan konsep kediaman. Bagaimanapun rajin-rajinlah bertanya kepada kontraktor anda tentang kelebihan dan kelemahan material yang anda pilih. Dengan cara ini anda lebih mudah untuk menjaga material tersebut.  Biar pun anda memiliki kemasan atau material dapur yang bagus, ia ni tidak bermakna anda boleh mengabaikan penjagaan dapur anda.

PEMILIHAN KEMASAN YANG SESUAI

Ini merupakan antara perkara penting. Anda perlu tahu kemasan yang paling sesuai dengan dapur anda baik dari segi harga mahupun gaya hidup anda. Penting juga untuk anda menyesuaikan dengan karektor diri anda sama ada anda seorang agak comot bekerja atau seorang yang cermat.

Kemasan memainkan peranan penting dalam memberi nilai estetika kepada sesebuah konsep dapur. Sama ada kemasan itu legap, high gloss, matte, berkaca kabut dan lain-lain, kemasan ini membentuk karektor yang tersendiri.

Ada di antara kemasan ini mudah untuk dibersihkan dan tidak kurang juga yang akan meninggalkan kesan jika tidak dicuci berkali-kali. Adakah anda seorang yang malas atau rajin? Tepuk dada, tanya selera.

BAHAGIAN PENSTORAN YANG SESUAI DENGAN PERALATAN ANDA

Rancang rekaan kabinet yang kita mahu. Jika anda memiliki koleksi perkakas dapur yang banyak maka anda merancang rekaan kabinet yang sesuai dengan keperluan anda. Ada rekaan kabinet dapur yang direka sehingga aras 7 kaki sahaja tetapi ada juga tuan rumah yang inginkan kabinet tinggi sampai mencecah aras siling. Jadi ia lebih kemas menutupi keseluruhan dinding.

Kini ada rekaan dapur jenis terlindung terutama di kediaman dengan keluasan terhad. Dapur dilengkapi dengan dengan pintu berpangsi dan boleh ditutup jika tidak digunakan. Secara tidak langsung ruang yang sempit ini akan nampak cantik, kemas dan tidak menganggu aktiviti harian.

FUNGSI DAN FANTASI

Selalunya kita sering mendambakan sebuah dapur yang sempurna sama seperti dalam iklan atau gambar-gambar yang dilihat di media-media sosial seperti sumber Pinterest dan sebagainya. Namun realitinya kita terpaksa berdepan dengan ruang kediaman  sendiri yang tentunya berlainan dengan apa yang diimpikan.

Ada di antara kita lebih selesa memasak sahaja di dapur dan mempunyai kamar membasuh sendiri atau ruang membasuh. Ada juga yang menggabungkan semua aktiviti di ruang dapur. Pendek kata, anda perlu tahu bagaimana susunan peralatan agar memudahkan kerja anda di dapur.

PENCAHAYAAN

Ketahui pelan lantai dapur anda. Adakah ia gelap atau terang. Adakah anda memerlukan langsir nipis atau langsir senteng  atau lebih sesuai menggunakan bidai. Adakah anda memerlukan pencahayaan di bawah kabinet atas?

Jika anda mahu melatram dapur kering anda, mungkin boleh ditambah down light atau halogen. Secara tidak langsung rekaan istimewa dapur kering anda lebih menarik dan menyerlahkan ruang utama kediaman. Bagaimanapun jika sekadar untuk membuat kerja-kerja dapur, pencahayaan asas sudah mencukupi.

PEMILIHAN PENYENDAL

Ia bagaikan aksesori kepada rekaan dapur. Penyendal ini juga membentuk sesebuah karektor dapur. Daripada klasik ke moden, ia memberi nilai estetika dan harganya juga berbeza.

Jadi jangan terlalu taksub dengan hanya melihat rekaan tombol yang pelbagai. Fikirkan juga rekaan pintu kabinet anda adakah ianya sesuai dengan gaya hidup anda. Penyendal ini berfungsi sekadar pelengkap rekaan pintu kabinet dapur anda dan bukannya material utama yang perlu dilihat setiap masa.

PERMUKAAN KAUNTER

Permukaan kaunter yang anda pilih adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat banyak pilihan permukaan yang lebih tahan lasak, mudah dibersihkan dan menyenangkan apabila disentuh.

Anda juga perlu bijak memilih warna material permukaan kaunter dapur agar aktiviti harian lebih lancar. Jangan pula hanya kerana dapur anda hitam, habis segala permukaan kaunter anda akan dihias denga rona hitam. Padanan ini perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

AKSESORI

Aksesori yang menarik menjadi ruang dapur nampak menyerlah. Bekas gula, garam, kunyit, rempah ratus dan sebagainya mampu menjadikan ruang dapur anda mencuri pandangan tetamu. Begitu juga dengan pengisar makanan, ketuhat dan sebagainya. Bukan hanya sekadar pelengkap gaya tetapi menjadi penyeri dapur anda.

Banyak tersedia perkakasan dapur yang menarik di pasaran namun anda perlu bijak membuat pilihan. Jangan hanya ‘tangkap muat’ sahaja. Ada konsep yang memerlukan aksesori yang banyak dan ada yang hanya memerlukan hiasan minimal.

Peti sejuk bukanlah perkakas elektrik yang mudah rosak sebenarnya. Jangka hayatnya panjang ye boleh pakai bertahun-tahun kalau pandai jaga. Min pakai peti sejuk dekat rumah ni nak masuk 15 tahun dah. Masih berfungsi dengan baik. Tetarik dengan perkongsian Khairul Hafiz di media sosialnya tetang cara menukar getah peti sejuk lama yang pintu dah tak nak melekat rapat.

Siapa yang ada peti sejuk yang dah tak nak tutup rapat tu boleh la ikut cara Khairul Hafiz ni. Memang terbaiklah. Jom kita tengok bagaimana cara beliau menukar getah pintu sejuk miliknya. Katanya mudah!

Selamat Mencuba!!

Anai-anai adalah seekor serangga perosak yang memakan kayu-kayu dan ia juga boleh mengakibatkan kerosakkan pada rumah kita. Di dunia ini, ada 3 jenis anai-anai yang kita boleh kenali iaitu anai-anai kayu kering, anai-anai bawah tanah dan anai-anai busut. Untuk mengesan atau nak tahu, rumah kita ada anai-anai ke tidak, selalunya jika kita ada kayu di rumah, kita boleh warna kayu tersebut berubah, ada laluan untuk anai-anai, ada kalkatu bertebangan dan terjumpa rekahan. Ana-anai ini kita seharunya cegahnya secepat yang mungkin supaya ia tidak meneruskan kerosakan pada rumah kita. Tapi tahukah anda cara mencegahnya? Tak tahu? Hmph! Lemah! Mari sini saya ajarkan untuka anda di luar sana. Kebanyakkan ada yang terus mencari racun anai-anai tapi kalau nak beli racun anai-anai itu, pastikan diperbuat dari bahan Imidacloprid. Pastikan sebelum membelinya, periksa dahulu bahannya dahulu dan pastikan ada Imidacloprid tersebut.

Akan tetapi, jika anda tidak mahu membeli racun anai-anai tersebut, boleh juga cara lain. Cara yang pertama adalah, air cucian beras. Anda hanya perlu siram air awal cucian beras pada sarang anai-anai. Prosedur ini boleh menghapuskan keupayaan anai-anai untuk membina sarang di rumah anda.

Cara yang lain pula, minyak tanah. Untuk memusnahkan dan menghalau anai-anai, semburkan minyak tanah pada sarang anai-anai atau kayu yang telah diserang anai-anai. Namun, kerana minyak tanah mempunyai bau yang kuat, ia tidak sesuai digunakan di rumah.

Cara ketiga pula, menggunakan tembakau. Walaupun tembakau ini tidak boleh diakses secara lazim, ia boleh membantu untuk menghalau anai-anai. Caranya adalah mudah sahaja dengan hanya satukan tembakau dan air dan biarkan semalaman sebelum menyiram campuran pada kayu yang terjejas atau terus pada koloni anai-anai.

Secara konklusinya, walau apa cara sekali pun yang digunakan, paling penting adalah janganlah biarkan anai-anai itu membiak terlalu lama di dalam rumah kita. Ini kerana ia akan menjejaskan rumah kita dan boleh rumah kita roboh akibatkan dimakan kayu sekiranya rumah kita diperbuat dari kayu. Maka, cepat-cepatlah cegah pembiakan anai-anai ini.


Courtyard Living ~ jadikan kediaman lebih luar biasa

Pameran yang hebat dan yang terbaik seni bina paling canggih dan reka bentuk dalaman merentasi Rantau Asia Pasifik.

Halaman telah lama memainkan fungsi penting dalam reka bentuk kediaman, mengawal cahaya, naungan dan penggunaan ruang. Berabad-abad tradisi sebagai inspirasi kontemporari, kini arkitek mula menyedari laman mampu menghidupkan semula suasana dalam sesebuah kediaman. Kajian yang cukup mengagumkan 25 kediaman di seluruh rantau Asia Pasifik mempunyai rumah dari Australia, Taiwan, Malaysia, Indonesia, Thailand, Filipina, Singapura, India, Vietnam dan Sri Lanka. Rumah pilihan yang dirangkumkan oleh fungsi halaman, buku ini terdiri daripada lima bab – ciri privacy; ruang sosial; garis pandangan; udara, cahaya dan teduh; dan sempadan yang kabur – yang digambarkan kaya dengan fotografi serta ilustrasi seni bina yang memperlihatkan kedudukan halaman dalam pelan lantai lebih jelas. Mempamerkan peluang gaya hidup yang unik yang diberikan oleh reka bentuk halaman kontemporari ini, adalah sumber inspirasi untuk sesiapa sahaja yang berminat dalam kehiduapan yang lebih terbuka dan semula jadi. Penulis Courtyard Living,Charmaine Chan adalah Editor Reka Bentuk Morning Post di South China. Beliau memulakannya kerjaya kewartawanan di Sydney, mengejar kerjaya di Tokyo dan berpindah ke Hong Kong pada tahun 1997 menyertai Morning Post. Beliau hanya memberi tumpuan pada seni bina dan reka bentuk di Asia sahaja.

Pastinya buku Courtyard Living ini menjanjikan kepuasan untuk pencinta reka bentuk dalaman dan luaran yang cukup luar biasa untuk menikmati kelebihan sentuhan pakar seni bina yang pasti telah menzahirkan nikmat dunia yang cukup magis.

Sedapnya dapat minum Nescafe ais berbuka ni. Tapi, kenapa nescafe yang kita bancuh sendiri tak sedap macam dekat kedai ye? Adakah mereka menggunakan susu atau nescafe yang mahal?

Saya tak pandai masak. Tapi reti buat air nescafe je..huhu. Hantu nescafe, berkurun asyik minum nescafe. Tahap ketagih dah..boleh la sikit2, berbekalkan pengalaman kerja di Starbucks berbelas tahun dahulu. Ini formula mengikut selera saya.

Kalau korang nak rasa macam almond latte, letak minyak kelapa dara sedikit dalam sesudu kecik. Pun sedap!

Tapi nescafe ni power, macam panadol. Juling bijik mata kalau minum. Ini resepi bancuhan untuk seorang minum.

Nescafe sedap bergantung pada kesempurnaan warnanya.. Mintak maaf ya, kite paling tak suka 3 in 1 tu…kite menci 3in1 Kepada penagih sekalian alam….Kalau boleh sehari sekali dua cukuplah…jangan gelas besar..280 – 325ml pun dah ok. Asal hilang ketagih…sebab tu perut kau buncit tak kempis2…yang disalahkan, nasi…kesian nasik

#1 Sesudu kecik nescafe. Tapi jangan penuh menggunung ok

#2 Susu cair dalam 2-4sudu kecil

#3 Susu manis 1setengah sudu hinggan 2sudu kecil

#4 Susu manis 1setengah sudu hinggan 2sudu kecil

#5 Warna bila dicampur dan dikacau…waktu ni bau macam dekat starbucks kononnya…hahah

Jangan risau, ini just nice tak bermanis. Sebab aku x suka minum manis2. Cukup pahitnya, cukup manisnya, cukup lemaknya

#6 Lepas dah kacau kuchalana tadi, baru tuangkan air yang betul2 panas mendidih!

#7 Dah siap…memang sedap…jangan ketagihan sudah lah. Perhatikan warnanya…warna sungai pahang ini lah yang kita nak.

Kalau nak thrill lagi, letak sesudu minyak kelapa dara

Ada tak di kalangan anda yang berhasrat untuk melakukan perubahan terhadap dekorasi hiasan di ruang tamu rumah anda? Jika ya, mungkin ini boleh dijadikan sebagai contoh atau sumber idea untuk anda.

Lihatlah hasil beberapa contoh idea menarik dengan menggunakan aksesori cermin sebagai dekorasi di ruang tamu rumah seperti yang tertera pada gambar di bawah. Memang tampak cantik dan mewah kan?

Memang tidak dinafikan sememangnya ada banyak pilihan aksesori untuk dekorasi ruang tamu rumah anda antaranya yang sentiasa menjadi pilihan ramai adalah cermin. Ini kerana, aksesori cermin mempunyai fungsi kelebihan untuk mewujudkan perspektif ruang dalaman rumah supaya tampak lebih luas.

Maka oleh itu, memang tidak dapat disangkalkan lagi mengapa aksesori ini sentiasa menjadi pilihan ramai. Selain itu ia juga boleh memberikan impak yang lebih menarik terhadap dekorasi ruang tamu anda.

Untuk maklumat anda, aksesori cermin seperti ini sebenarnya sangat mudah untuk dipasang dan dikendalikan tanpa perlu mengupah kontraktor untuk memasangnya. Bak kata pepatah, buat sendiri sahaja lebih mudah kerana anda hanya perlu menggunakan dua barang sahaja bagi mahu mendapatkan cermin mewah seperti ini.

Sekiranya anda mahu mendapatkan aksesori cermin yang sama seperti ini tersergam indah di rumah anda, anda boleh membuat pembelian secara dalam talian menerusi aplikasi Shopee.

Cuka umum tahu mempunyai banyak kegunaan. Bukaan sahaja sebagai ramuan makanan, ia juga digunakan untuk tujuan membersih kediaman dan sebagainya.
Tidak terkecuali, penggunaan hebat cuka di kebun memang tidak diragui. Tapi ramai yang tak tahu. Antara kehebatan cuka di kebun adalah seperti berikut:

1. Pemusnah rumpai
Rumpai menjedi pesaing kepada tanaman. Jika tidak dikawal, ia akan menyebabkan tanaman anda terbantut. Ia disebabkan rumpai adalah tumbuhan jenis cepat menyerap nutrient.

Jika ada rumpai yang tak dapat dicabut menggunakan tangan, tuang kan sesudu cuka pada pangkal akar rumpai.

2. Baja untuk tanaman
Sesetengah tanaman hidup subur dengan kondisi tanah berasid terutamnya dari jenis berbunga seperti hydrangea dan azalea. Apa yang perlu anda lakukan adalah, campurkan 1 cawan cuka bersama 1 gallon air dan siram pada pangkal pokok sekurang-kurangnya 1 kali sebulan

3. Perangkap lalat buah
Buah mangga, jambu dan sebagainya antara kegemaran lalat buah. Dari luar, nampak cantik. Akan tetapi, apabila dikupas ada lava lalat buah yang menghuni. Campurkan 1 bahagian cuka, satu bahagian air bersama gula putih dan gula perang. Masukkan ke dalam botol mineral terpakai dan gantung pada pokok terutamanya tempat kegemaran lalat untuk hinggap


Menu Menarik Dari Bunga Telang Dan Daun Mulberi Untuk Merangsang Memori Dan Kebijaksanaan Anak

Memang agak susah untuk kanak-kanak makan sayuran. Jadi si ibu, perlu lah berusaha untuk mengolah sayur untuk memastikan anak mendapat nutrisi yang diperlukan oleh tubuh. Cuba lah macam-macam termasuklah jadikan kek ke, aiskrim dan sebagainya. itu pun kalau sesuai lah. Bagi ibu-ibu yang rajin, makanan anak berbentuk bento yang comel diusahakan untuk memastikan si anak makan sayur.

Jadi, macam mana nak galakkan anak-anak untuk mendapat khasiat dari bunga telang ni? apa kata kita jadikan ia sebagai minuman yang menyegarkan. Caranya sama macam menghasilkan air rosel atau sirap. Cuma pewarnanya menggunakan bunga telang. Nak sedap lagi, boleh campurkan lemon dan keratan pandan sedikit.

Bahan-bahan:
daun Mulberi, Bunga telang dan cendawan
Tepung tempura
Air sejuk
Serbuk lada hitam

Cara-cara:
1. Cuci dan bersihkan bunga telang, daun mulberi dan cendawan lalu ditoskan
2. Campurkan tempung tempura bersama air dan letakkan sedikit serbuk lada hitam sebagai perasa.

Tip: Campur adunan tepung dan air menjadi likat seperti bancuhan tepung goreng pisang. Sebaiknya, gunakan air sejuk untuk memastikan tempura garing.
3. Celupkan bunga atau daun mulberi di dalam tempung tampura yang telah siap di adun satu persatu dan goreng di dalam api yang betul-betul panas.

Tanam Bunga Kobis Dalam Plastik Beras, Kurang 3 Bulan Dah Boleh Tuai. Kobis memang ramai suka tanam tapi tidak bagi bunga kobis. Mungkin disebabkan waktu tuainya yang memakan masa 3 hingga 6 bulan bergantung kepada spesies. Tapi wanita ini kongsi cara tanam pokok kobis bunga yang boleh dituai tak sampai 3 bulan. Nak tahu macam mana? jom baca perkongsian Ann dalam blog nya.

Kalau di Malaysia panggil bunga kobis, orang Indonesia panggil bunga kol dan orang putih pula panggil cauliflower.
Suka makan bunga kobis tak? Kalau suka, apa kata tanam sendiri di rumah anda. Tanam sendiri lagi best. Sah-sah tak guna racun atau bahan kimia yang terlarang. Mudah sahaja, mari saya tunjukkan kepada anda cara-cara menanam bunga kobis.

1. Beli biji benih bunga kobis. Saya gunakan brand Green World. Brand ni memang dipercayai. Insyaallah, kalau semai pasti hidup. RM3.50 sahaja sepeket dan ada 200 biji benih

2. Semaikan biji benih bunga kobis dalam bekas semaian atau pasu dan letakkan di tempat yang teduh. Siram apabila tanah kering sahaja. (Saya cuma menggunakan medium semaian yang ada didepan mata).

Gambar rajah1 – 7 Oktober 2009, biji benih bunga kobis disemai
Gambar rajah 2 – 9 Oktober 2009, biji benih mulai bercambah
Gambar rajah 3 – 11 Oktober 2009, Anak pokok Kobis telah jelas kelihatan (letakkan di tempat yang panas)

3. Setelah anak pokok bunga kobis berusia seminggu, alihkan anak pokok bunga kobis ke dalam polybag yang besar ataupun guni beras. Nak guna pasu pun boleh asalkan pasunya besar dan dalam. Saya cuma gunakan guni beras. Recycle benda yang sedia ada tak perlu membazir.
Siram anak pokok dengan dengan baja fertigasi 3 kali sehari (pagi, petang & malam)

4. Anak pokok bunga kobis yang berusia sebulan lebih

5. 16 Disember 2009 – Pokok bunga kobis telah membesar

6. Dan akhirnya, saat-saat yang paling ditunggu. Pokok bunga kobis menampakkan hasilnya.

7. 19 Januari 2010, bunga kobis telah matang dan sedia untuk dituai

8. Setelah bunga kobis dituai, jangan biarkan pokoknya mati. Jaga dan siram seperti biasa. Kerana pokok induk ini akan mengeluarkan anak pokok di batangnya. Cantas anak pokok itu dan tanam nya serta merta di tempat lain. Tak perlu menyemai dari biji benih dan pokok lebih cepat membesar.

Handmade Macrame Plant Hanger Cotton Rope Flower Pot Holder Wall Planter Basket With Wood Beads Decorative Bohemian Boho Decor

Ada atau tidak di kalangan anda yang sememangnya pencinta bunga Tulip yang mudah didapati kawasan selatan Eropah ini? Mesti anda teringin untuk menanam tumbuhan ini di kawasan laman dan ruang dalam kediaman anda, betul tak?

Meski tumbuhan ini sukar untuk membiak dengan ekosistem di kawasan Asia, kini tidak lagi kerana sudah ada cara yang mudah untuk menanam tumbuhan cantik ini di kediaman anda.

Apa yang cuma perlukan adalah benih pokok Tulip dan kemudian di tanam dalam pasu atau bekas yang berisi air sahaja. Memang mudah kan?

Lihat lah hasilnya, memang sangat menakjubkan dan anda tidak perlu risau kerana anda boleh sahaja benih pokok Tulip ini dengan membuat pembelian secara dalam talian di aplikasi Shopee.

Sumber: Facebook Kerja Dari Rumah

Pokok cili padi mudah diserang penyakit. Hal ini bakal menjejaskan hasil dan produktiviti cili padi. Untuk mengatasi masalah ini, imuniti pokok perlu diperkuatkan. Selain penggunaan racun serangga bersifat kimia, anda juga boleh membuat booster semulajadi untuk memperkuatkan imuniti pokok seawal usia anak pokok lagi.

100 gm Belacan
100 gm Gula merah
500 ml Air hujan

Cara penapaian:

1. Gaulkan 500 ml air bersama 100 gm belacan sehingga larut

2. Masukkan 100 gm gula merah di dalam bancuhan air tadi dan dikacau sehingga larut sepenuhnya

3. Alaskan kain kasa pada mulut bekas simpanan dan di tutup rapat

4. Peram bancuhan dalam masa sebulan

5. Selepas sebulan, tapiskan air siap di peram dan buang sisa-sisa yang tidak terlarut

Cara penggunaan:

1. Campurkan 10 ml air perapan belacan tadi bersama 2 Liter air

2. Semburkan pada keseluruhan pokok termasuk permukaan tanah, batang dan bawah daun

3. Lakukan semburan setiap minggu untuk imuniti pokok yang baik


Kalau Ada 5 Ciri Ini Pada Daun Aglaonema, Itu Tandanya Pokok Anda Sakit

Untuk peminat pokok hiasan ini, jika anda lihat tanda-tanda ini pada daun, maknanya pokok anda tidak sihat dan segera lah membuat rawatan.

Daun kerinting

Daun terbakar

Daun terbakar dapat dilihat pada daun yang berwarna kekuningan di permukaan. Apabila dibiarkan daun menjadi kering dan akhirnya reput. Cara merawatnya, letakkan di bawah naungan 60% dan cahaya matahari 40%. Cahaya lembut ini tidak akan membakar daun dan dapat mengembalikan warna kilat daun.

Batang busuk

Kondisi ini terjadi akibat tanaman terlalu banyak disiram, sementara media tanam padat sehingga menyebabkan air bertakung di dalam pasu. Akibatnya daun menjadi pucat dan kusam. Untuk mengatasinya, ganti media tanam dengan bahan yang lebih poros. Kurangkan frekuensi penyiraman pada musim hujan kepada 2-3 kali seminggu.

Mengilatkan daun

Daun berkilat adalah tanda tanaman ini sihat. Agar Aglaonema tampak segar, semburkan leaf shine ke permukaan daun lalu lap dengan kapas atau kertas tisu halus hingga rata.

Pucuk mengecil

Daun muda Aglaonema kerap mengecil sehingga menjadi kurang ceria. Antara penyebabnya adalah Aglonaema dalam proses mengeluarkan bunga. Pengeluaran bunga akan menyebabkan penyerapan banyak tenaga lalu pokok kelihatan tidak bermaya. Gunakan baja yang lebih sesuai iaitu penggalak daun yang mempunyai kombinasi N lebih tinggi dibandingkan P dan K.

Sesungguhnya kediaman ini kelihatan sangat menonjol daripada deretan rumah lain di kejiranannya. Terpegun penulis tatkala sampai ke perkarangan kediaman pemilik. Saling tak tumpah mirip english house design bezanya pemilik bijak menyesuaikan reka bentuk kediaman dan taman agar sesuai dengan persekitaran dan iklim tropika Malaysia. Pemilik yang juga seorang kontraktor tahu apa yang diingininya dan berjaya merealisasikan reka bentuk seperti yang diimpikan.

“ Taman saya tidaklah luas tetapi saya memaksimumkan penggunaan ruang sebaik mungkin serta paling utama garapan taman adalah saling melengkapi dengan kediaman secara keseluruhan. Saya mahu konsep taman dan reka bentuk kediaman kelihatan harmoni dan seiring iaitu andai struktur rumah lebih menjurus kepada konsep Inggeris maka taman juga perlu membawa konsep yang sama agar tidak berlaku pertembungan rekaan,” tambah pemilik membuka bicara.

Mengamati suasana taman kediaman ini penulis sememangnya begitu mengagumi usaha dan kesungguhan yang telah dilakukan oleh pemilik agar kediaman tampil sempurna dan selesa untuk didiami oleh ahli keluarganya. Minatnya dalam dekorasi rumah dan taman sememangnya telah bercambah sejak di usia muda lagi. Tidak hairanlah apabila minat tersebut menjadi perangsang buat pemilik menceburi bidang pembinaan sebagai kontraktor ubahsuai kediaman.

“ Saya mula mendiami kediaman ini sejak empat tahun lepas. Rumah ini telah menjalani proses renovasi major yang melibatkan keseluruhan interior dan exterior dan disiapkan sepenuhnya sebelum kami berpindah masuk. Kebanyakan elemen dekorasi taman seperti pasu dan sebagainya adalah hasil produk tempatan dan diubahsuai sedikit mengikut kesesuaian taman saya. Cuma saya agak selektif dalam pemilihan ornamen taman kerana tidak semua produk sesuai dengan konsep taman yang ingin ditonjolkan,” tambah pemilik ramah melayan team LAMAN dengan mesra.

Sesuatu yang menarik perhatian penulis ialah permukaan dinding luar kediaman  pemilik. Uniknya ia menyerupai tekstur susunan kayu tetapi sebenarnya diperbuat daripada konkrit dan dibentuk berlapis sedemikian rupa agar efek rumah Inggeris kelihatan seperti design sebenar. Pemilihan warna cat dinding gabungan kelabu dan putih juga berjaya menzahirkan gaya yang diingini.

Selain itu binaan anjung di bahagian hadapan kediaman melengkapkan lagi rupa taman Inggeris. Anjung yang menjadi lokasi untuk duduk santai sambil menikmati pemandangan hijau taman ini juga adalah inspirasi daripada rumah-rumah kediaman Inggeris. Pemilihan material, reka bentuk, elemen soft landscape dan ornamen taman berjaya diolah sebaiknya oleh pemilik dalam mencipta gaya taman yang menepati konsep asal kediaman ini.

“Jika taman Inggeris kebanyakan dihias indah dengan spesies pokok berbunga berwarna-warni, saya masih cuba mengekalkan suasana yang serupa cuma bezanya mengikut kesesuaian iklim tempatan. Ada juga pokok berbunga yang ditanam seperti Hydrangea spp. dan Bougainvillea spp. serta pokok malar hijau seperti Heliconia spp. Kehadiran pelbagai jenis pokok hiasan ini berjaya menyuntik warna dan tekstur di halaman kecil ini,” ungkap pemilik lagi.

Jika laman hadapan didominasi oleh soft landscape, pemilik menyuntik sedikit elemen air di bahagian sisi kediaman iaitu laluan yang menghubungkan taman dengan laman belakang. Water feature dibina di tembok pagar kediaman menghadap dining room untuk memberi efek bunyi air serta sebagai halwa telinga ketika menikmati hidangan. Walaupun elemen air ini tidak melibatkan ruang yang besar iaitu sekadar satu kaki lebar, tetapi bagi pemilik sudah memadai kerana fungsi utama elemen air ini cukup sekadar meningkatkan kualiti visual dan menambah suasana segar ruang.

Pemilik juga tidak tertumpu pada perimeter halaman di dalam kediamannya sahaja tetapi turut menghias kawasan siar kaki yang berada di luar rumah. Plot-plot tanaman seperti planter box dibina agar kedudukan tanaman hiasan ini kelihatan teratur dan tersusun. Ada yang ditanam di atas tanah dan tidak ketinggalan potting plants disusun kemas di ruang ini. Pemilik juga menjelaskan anak-anak pokok yang dibiakkan di dalam pasu turut diletakkan di sini sebelum dipindahkan ke lokasi yang dikehendaki.

“ Bagi saya apa-apa sahaja yang ingin dilakukan haruslah diiringi dengan ilmu pengetahuan. Justeru saya sentiasa mengikuti bengkel tanaman serta merujuk bahan bacaan dari dalam atau luar negeri untuk kepuasan diri sendiri, sekurang-kurangnya saya arif tentang seni tanaman dan boleh memanfaatkan ilmu ini di halaman sendiri. Ilmu yang ditimba tidak akan pernah rugi malah turut dikongsi bersama rakan-rakan,” tambah pemilik lagi.

Berkongsi tip penjagaan taman dengan penulis, pemilik menerangkan kebanyakan tanaman yang terdapat di kediamannya tidak memberi sebarang masalah serius. Paling penting pastikan rutin penjagaan tanaman dilakukan secara konsisten serta cukup penjagaan asasnya seperti menyiram, membaja dan memangkas. Sebelum mengakhiri pertemuan kami pada pagi itu pemilik juga menekankan bertaman haruslah datang bersama minat kerana secara tidak langsung ia akan mencetus banyak idea untuk mencantikkan laman. Di samping itu juga kekangan ruang bukanlah alasan untuk mengabaikan halaman luar kediaman kerana apa yang penting adalah kemahuan dan kesungguhan.

Pokok berbuah lebat. Tapi, kenapa buahnya tak berapa sedap macam beli kat kedai ye? Baja dah macam-macam letak. Tapi hasinya sama je. RUpanya, bukan baja jawapannya, Cuba tabur garam. Ari tu aji no moto. La ni garam pula? Garam yang dimaksudkan bukan lah yang digunakan dalam masakan. Tetapi garam pertanian.

Nak tahu apa kebaikan garam epsom ni, Jom baca artikel perkongsian oleh Fig Farm yang dikongsikan di dalam FB page milik nya

Magnesium membantu percambahan benih dan membantu menguatkan dinding sel Benih
📍CARA GUNA:
1 cawan garam per 100 kaki persegi tanah
atau campuran 1 – 2 sudu gaul dgn tanah semaian

Banyak baja komersial menambah magnesium untuk membantu akar tumbuhan mengambil nutrien penting (nitrogen, fosforus, sulfur.) Bagi yang menggunakan bahan-bahan organik untuk memberi makan kepada pokok, sambil menambah Epsom garam kepada tanah akan meningkatkan penyerapan secara semula jadi.
📍CARA GUNA
1sudu 1pokok tabur pada tanah sekelilng pokok

Sesekali selepas alih anak semaian atau pokok-pokok dari bekas kecil ke bekas besar dari Pasu ke tanah…Pokok akan layu (terkejut) kerana akar pokok mungkin tercedara ketika proses pengalihan tersebut untuk mengelak ini berlaku boleh guna Epsom salt
📍CARA GUNA:
Tabur Epsom salt ke sekeliling pokok selepas alih dan tutup semula dengan lapisan tanah

Tumbuh-tumbuhan yang tidak mendapat magnesium yang cukup boleh dikenal pasti dengan daun menguning mereka. Ini kerana magnesium merupakan komponen penting dalam pengeluaran klorofil. Cuba percikan Epsom garam sekitar tanaman anda untuk mendapat dedaun sihat.
📍CARA GUNA:
Tabur/ siram lebih kurang 1 sudu besar setiap pokok sebulan sekali akan memberi manfaat kepada tumbuh-tumbuhan di taman sayur-sayuran anda, serta mana-mana pokok, pokok renek, bunga dan rumput anda akan hijau semula
Kadar :Siraman 1sudu + 4ltr air 2minggu sekali

Mencegah Leaf Curling dengan Epsom Salt, daun kerinting disebabkan oleh kekurangan magnesium- dalam tumbuh-tumbuhan. Sekali lagi, tambah garam Epsom untuk tanah di sekeliling pangkal pokok yang sakit. Secara alternatif, untuk penyerapan yang lebih cepat anda boleh mencampurkan 2 sudu besar Epsom garam dalam segelen air dan siram terus kepada daun.
📍CARA GUNA :
2sudu + 4ltr air Siram pada daun sebulan sekali

Elak Siput,ulat bulu, bena, boleh juga untuk mengelak jentik jentik didalam bekas hydroponic
Perlu diingat bahawa Epsom garam larut dengan mudah larut dalam air, hujan akan mencairkan epsom salt
📍CARA GUNA:
TABUR tempat yg bermasaalah

Tabur Epsom Salt pada pokok buah-buahan ,pokok kacang, sayuran, dan anggur menggunakan kaedah sama dan kuantiti yang dinyatakan di atas untuk meningkatkan tahap klorofil dalam sel tumbuhan membolehkan pokok menghasilkan hasil buah yang manis.
POKOK ANGGUR Dan Pokok buah buahan
📍CARA GUNA
Kadar :Siraman 1sudu + 4ltr air 2minggu sekali
Tabur 1sudu setiap pokok 1bulan sekali

📍CARA GUNA:
2 sudu setiap 4ltr siram setiap 2 minggu.

Pokok cili Perlu diberi magnesium setiap dua minggu untuk mencapai hasil yang lebih tinggi daripada buah-buahan yang lebih besar.
📍CARA GUNA:
Taburkan 1 sudu garam Epsom untuk setiap kaki persegi 2minggu sekali

Guna Epsom Salt untuk pokok lebih cantik, bunga lebih besar dan lebat, daun lebih gelap
Guna ketika awal penanaman , ketika Nampak pertumbuhan baru dan ketika bunga berkembang.

Musim hujan adakalanya menjadi kelebihan kepada tanaman anda kerana keperluan airnya sentiasa mencukupi. Secara tidak langsung, tugas-tugas penyiraman menjadi ringan. Namun, ketika musim hujan ini juga lah antara punca-punca akan mengakibatkan tanaman mudah mati. Nak elak tanamana anda menjadi mangsa seterusnya, ikuti 8 langkah wajib ini.

1. JAGA SIRAMAN

Musim hujan, rutin penyiraman yang dilakukan secara harian perlu di kurangkan. ini kerana kondisi tanah atau medium tanaman sudah tepu air terutamanya selepas hujan lebat. Sebelum anda berniat nak siram pokok tu. cek medium terlebih dahulu. Gali lubang sebesar ibu jari dengan kedalaman 1 inci. Memasukkan jari telunjuk anda. Jika rasa lembap, penyiraman tidak perlu dilakukan lagi.

2. JANGAN MEMBAJA ATAU MERACUN

Bukanlah anda tidak boleh melakukan pembajaan mahupun meracun pokok ketika musim hujan. hanya, usaha anda akan menjadi sia-sia kerana baja dan racun yang telah digunakan akan larut bersama aliran air hujan. Tapi, Anda punya pilihan. Dapatkan racun tanaman dari jenis kalis air.

3. ELAKKAN MENYEMAI

Sama ada kaedah semaian anda melalui biji benih atau sebagainya, musim hujan bukan lah pilihan terbaik. Ini disebabkan oleh kondisi medium yang sentiasa dalam keadaan lembap akan menjadi habitat baik untuk pembiakan kulat. belum sempat biji benih bercambah, kulat dah mula serang dan menyebabkan ianya rosak. Tapi anda ada pilihan. lakukan semaian di kawasan yang mempunyai teduhan.

4. SEDIAKAN SISTEM SALIRAN SEMENTARA

Masalah air bertakung ketika hujan akan menyebabkan akar lemah dan pokok mula mati jika dalam tempoh yang lama. Oleh itu, masalah ini perlu diatasi melalui penyediaan sistem saliran sempurna. walaupun bersifat sementara, ia amat membantu. yang penting, tanah anda tidak menyimpan air bertakung dalam tempoh yang lama.

5. JAGA JARAK TANAMAN

Hal ini lebih mudah bagi tanaman berpasu. Jarak antara tanaman perlu dilakukan untuk memastikan cahaya dapat menembusi terus ke pangkal tanaman. Ia bertujuan mempercepatkan kadar pengeringan di bahagian tersebut. Secara tidak langsung, ia juga mampu mencegah pembiakan kulat yang banyak menjadikan permukaan tanah sebagai kediaman mereka.

6. MENGGEMBUR TANAH

Menggembur bukan sekadar untuk tujuan memperbaiki pengudaraan di dalam tanah, malah ia mampu membaik pulih sistem saliran medium. Ketika musim hujan. sifat poros tanah menjadi kewajiban. Ini kerana ia dapat membantu mengurangkan kadar pembiakan kulat dan serangga di dalam tanah terutama ketika musim hujan.

7. MEMANTAU TANAMAN

Seperti yang diperkatakan sebelum ini. Musim hujan menyebabkan hama, kulat dan seranga yang mendiami tanah menjadi aktif. Oleh itu pemeriksaan pada pangkal, permukaan tanah dan belakang daun perlu dilakukan bagi mengelak masalah lebih teruk berlaku.

8.TINGGIKAN PASU

Untuk mengurangkan risiko serangan penyakit ketika hujan, anda di galakkan untuk meninggikan tanaman berpasu anda. Boleh gunakan rak atau plant stand. Apabila Pasu tidak bersentuhan dengan permukaan tanah, ia mampu mengalirkan air yang bertakung secara segara. secara tidak langsung, mampu mengawal ancaman Organisme Pengganggu Tanaman (OPT) yang berpunca daripada tanah.


Hanya Perlu Rendam Dan Tanam Sebelum Boleh Tuai, Mudah Je Cara Tanam Ulam Selom Ni

Bagi yang gemarkan aktiviti berkebun, pastinya anda faham kepuasan yang diperoleh apabila tanaman kita menjadi dan membuahkan hasil. Bukan sahaja menyejukkan mata yang memandang, malah tumbuhan yang ditanam juga mempunyai manfaat dan kelebihan lain, bergantung pada jenis tanaman.

Tanaman ulam khususnya, dapat memudahkan kerja memasak didapur. Hanya perlu petik apabila diperlukan. Berkhasiat, cepat dan yang paling penting, jimat!

Tetapi ramai juga yang takut untuk mula bercucuk tanam kerana risau kerja-kerja menanam itu susah dan berat. Sedangkan ada cara yang mudah yang tidak menggunakan banyak alatan ataupun tenaga.

5 Cara Mudah Tanam Ulam Selom

1. Batang dipotong ikut ruas selom. Ruas tu nanti akan keluar akar. Rendam dalam air.

2. Lebih kurang 5-7 hari direndam dalam akar akan keluar melalui batang selom (tukar air rendaman selalu)
3. Tanam batang yang berakar ni dengan cara melintang

4. Tutup dengan tanah dan siramkan pastikan tanah sentiasa lembap.

5. Dah boleh tuai

Best tanam selom. Sekejap je dah boleh dituai.
Selamat bercucuk tanam!

Kebiasaanya nak kobis ditanam melalui biji benih yang dibeli dari pasaran. Namun pernah anda lihat semai kobis dibiak dari kobis yang dibeli dari kedai? bukan itu sahaja, kobis tersebut telah dipotong kepada 2 bahagian dan hanya tinggal batang tengah dan pangkal daun.

Hasilnya, kobis yang ditanam dari keratan batang tadi berjaya mengeluarkan bola kobis yang baru apabila tiba masanya. Tak percaya, jom tonton video yang disediakan.

Tak susah rupanya semai kobis ni. Yang menjadi fokus utama adalah penghasilan buah atau kelopak daunnya yang membulat seakan bola. Puan Norhayati Ismail berkongsi teknik tanam kobis di dalam pasu yang memang menjadi walaupun di ruang yang sempit

Step 1: Penyediaan biji benih
Sediakan biji benih kobis (boleh beli dari nursery/ online/pusat beli belah). Tabur biji benih kobis (kaedah semaian) dalam pasu besar dan tunggu sehingga bercambah dalam 1/2 minggu.
Letak tempat teduh tapi masih dapat cahaya matahari…

Step 2: Medium tanah
Penyediaan tanah pula mestilah menggunakan tanah cocopeat atau tanah polos tidak padat untuk menyemai biji benih. Boleh beli di nursery.

Step 3: Pindahkan anak semaian.
Setelah semaian bercambah daun pucuk 3/4 helai baru pindahkan ke pasu besar yg bersesuaian dengan campuran tanah sawit(tanah hampas sawit) dan tanah organik(beli di nursery).

Step 4: Menanam
Jangan dedahkan pada matahari secara langsung selama 1 minggu dan siram secukupnya. Lepas seminggu baru slow2 dedahkan pada cahaya matahari.

Step 6: Baja
Baja yang sesuai mempengaruhi tumbesaran kobis. Baja ezigrow sangat sesuai utk proses pembesaran kobis sehingga boleh dituai. Siram baja seminggu sekali.

Step 7: Tuaian kobis
Biasanya kobis boleh dituai sekitar 3/4 bulan selepas di tanam. Kalau lambat tuai kobis boleh pecah sendiri.

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong

Biasanya, selepas telur digunakan kita hanya akan membuang saja kulitnya. Tidak pernah terlintas pula nak gunakan lagi kulit telur yang dianggap sebagai bahan buangan.

Tetapi tahukah anda, fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman.

Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Jangan Buang Kulit Telur Kerana Banyak Khasiat Untuk Pokok Kita.

Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.

Salad antara sayuran yang di katergorikan sebagai cerewet. Terlebih siram, pokok mati. Terlebih panas pokok cepat layu pula. Tapi, ada jenis salad yang tahan lasak. Namun, ramai yang lebih gemar menanam salad dengan menggunkan sistem tanaman hidroponik kerana ia lebih mudah dikawal dan tidak khuatir jika ia kekurangan siraman.

Tuaian salad merah, sedap buat ulam cicah budu. Rasa manis. Saya kongsi cara mudah tanam salad:

Bahan-bahan:

Hidropot/pasu
Sabut/cocopeat
Peatmoss holland
Baja thai plant/baja AB
Biji benih salad

Cara-cara:
1. Sediakan bekas hidropot

2. Masukkan sabut dalam hidropot atau pasu
3. Bancuhkan baja AB mengikut langkah yang terdapat pada label produk.
4. Basahkan sabut di dalam pasu dengan air baja yang telah dibancuhkan tadi
5. Taburkan biji benih salda ke atas sabut yang telah dibasahkan tadi.
6. Taburkan satu lapisan nipis peatmoss holland di atas biji benih salad
7. Semburkan peatmoss tadi dengan larutan air baja. Bagi lembap-lembap sahaja
8. Isikan juga air di dalam bekas hidropot
9. Letakkan pasu di kawasan redup tapi mempunyai sedikit cahaya. pantau medium sepanjang proses semaian. Jika medium kering, sembur lagi air baja supaya lembap.
10. Apabila biji benih mula bercambah, dedahkan sedikit pada cahaya dan sentiasa pantau kelembaapn medium tanaman sementara ia matang


Senjata Ini Dapat Mengalahkan Musuh Rumah Anda

Anai-anai adalah seekor serangga perosak yang memakan kayu-kayu dan ia juga boleh mengakibatkan kerosakkan pada rumah kita. Di dunia ini, ada 3 jenis anai-anai yang kita boleh kenali iaitu anai-anai kayu kering, anai-anai bawah tanah dan anai-anai busut. Untuk mengesan atau nak tahu, rumah kita ada anai-anai ke tidak, selalunya jika kita ada kayu di rumah, kita boleh warna kayu tersebut berubah, ada laluan untuk anai-anai, ada kalkatu bertebangan dan terjumpa rekahan. Ana-anai ini kita seharunya cegahnya secepat yang mungkin supaya ia tidak meneruskan kerosakan pada rumah kita. Tapi tahukah anda cara mencegahnya? Tak tahu? Hmph! Lemah! Mari sini saya ajarkan untuka anda di luar sana. Kebanyakkan ada yang terus mencari racun anai-anai tapi kalau nak beli racun anai-anai itu, pastikan diperbuat dari bahan Imidacloprid. Pastikan sebelum membelinya, periksa dahulu bahannya dahulu dan pastikan ada Imidacloprid tersebut.

Akan tetapi, jika anda tidak mahu membeli racun anai-anai tersebut, boleh juga cara lain. Cara yang pertama adalah, air cucian beras. Anda hanya perlu siram air awal cucian beras pada sarang anai-anai. Prosedur ini boleh menghapuskan keupayaan anai-anai untuk membina sarang di rumah anda.

Cara yang lain pula, minyak tanah. Untuk memusnahkan dan menghalau anai-anai, semburkan minyak tanah pada sarang anai-anai atau kayu yang telah diserang anai-anai. Namun, kerana minyak tanah mempunyai bau yang kuat, ia tidak sesuai digunakan di rumah.

Cara ketiga pula, menggunakan tembakau. Walaupun tembakau ini tidak boleh diakses secara lazim, ia boleh membantu untuk menghalau anai-anai. Caranya adalah mudah sahaja dengan hanya satukan tembakau dan air dan biarkan semalaman sebelum menyiram campuran pada kayu yang terjejas atau terus pada koloni anai-anai.

Secara konklusinya, walau apa cara sekali pun yang digunakan, paling penting adalah janganlah biarkan anai-anai itu membiak terlalu lama di dalam rumah kita. Ini kerana ia akan menjejaskan rumah kita dan boleh rumah kita roboh akibatkan dimakan kayu sekiranya rumah kita diperbuat dari kayu. Maka, cepat-cepatlah cegah pembiakan anai-anai ini.

Saya jenis pemalas. saya rajin siram je. so siapa macam saya boleh teruskan bacaan
Hari pertama menyemai

Bila tanam dalam — akar lebih stabil — mampu serap nutrient dengan baik — pokok jd gemuk.

13. Hari ke 7/10/15 sehingga tuai. siram 2 kali sehari sehingga tuai. Tak perlu baja lagi
14. Kawalan serangga ikut suka. boleh jadi perlu / tak perlu pun kawalan serangga tu

Tanam Sayur Tak Baja Pun, Tapi Tumbuh Subur Dan Daun Lebar-Lebar

Tinggal di rumah tidak semestinya selamat. Kebelakangan ini kita sering dikejutkan dengan kejadian rompakan di kediaman. Penjenayah semakin berani bertindak walaupun di siang hari. lantas kita haruslah sentiasa berwaspada dan menjaga keselamatan diri dan rumah. Berikut antara tips keselamatan yang perlu anda ketahui.

1. Pastikan pintu dan tingkap dikunci rapat walaupun di siang hari.
2. Perhatikan kawasan sekitar sebelum memasuki kawasan rumah, pergerakan anda mungkin sedang diperhatikan
3. Simpan nombor-nombor penting untuk kegunaan kecemasan seperti jiran tetangga, pegawai polis kawasan, pondok polis berhampiran, rukun tetangga,  pondok pegawal dan individu terdekat. Letakkan dalam telefon bimbit dan tampalkan juga di tempat yang mudah dilihat.
4. Jika boleh, elakkan anda atau ahli keluarga anda tinggal bersendirian.
5. Simpan dokumen-dokumen penting dan barang bernilai di tempat yang sulit.
6. Pasang selak pintu dari dalam serta alat pengera keselamatan
7. Jangan sesekali memberikan kunci rumah kepada individu yang datang untuk membaiki rumah/paip/sinki atau memasang lampu/kipas dan sebagainya. Pastikan anda memantau kerja-kerja yang dilakukan dan sebaiknya tidak bersendirian.
8. Sebelum mengunci pintu, periksa bahagian dalam rumah – di balik pintu, dalam tandas, dalam almari, di balik langsir, di bawah katil atau di mana-mana bahagian yang meragukan
9. Jangan bukakan pintu rumah/pagar kepada individu yang tidak dikenali/diragui.
10. Penceroboh mungkin menggunakan ilmu sihir. Amalkan ayat-ayat Quran tertentu sebagai pendinding diri. Seorang teman pula mencadangkan agar membela ikan puyu untuk mengelakkan gangguan pukau.

Pasti sudah ramai yang perdah mendengan tentang bahayanya campuran ubat batuk dengan susu lebih-lebih lagi apabila terdapat kes kanak-kanak yang telah menjadi ‘mangsa’ dua cecair tersebut. Tapi adakah fakta in be narataupun hanya mitos semata-mata?
Mari ikuti perkongsian dari Pusat Racun Negara dengan lebih terperinci.

UBAT BATUK CAMPUR SUSU MENJADI RACUN?

Sebenarnya tiada kajian yang menunjukkan campuran ubat batuk ke dalam susu boleh bertukar menjadi racun. Kita juga tidak tahu sama ada kes yang tular ini benar atau tidak. Jika ia adalah benar, tidak dinyatakan umur kanak-kanak yang terlibat dan dos ubat batuk atau ubat selsema yang dicampurkan ke dalam susu tersebut.

Terdapat banyak jenis ubat batuk atau ubat selsema yang berada di pasaran, sama ada didapati di klinik-klinik atau di kedai farmasi. Tetapi jenis ubat batuk atau ubat selsema yang paling biasa adalah daripada kumpulan ubat yang dipanggil ‘antihistamines’. Ubat jenis antihistamine tidak dibenarkan diberi kepada kanak-kanak di bawah umur 2 tahun di Malaysia, sesetengah negara lain pula menyekat pemberian ubat ini kepada kanak-kanak di bawah umur 4 tahun, ada juga di bawah umur 6 tahun (USFDA).

Kenapa?

Ubat antihistamine telah dilaporkan boleh menyebabkan kesan TEKANAN PERNAFASAN (respiratory depression) jika diberi kepada kanak-kanak dan boleh membawa maut. Maka dalam kes yang tular ini, tidak kira sama ada dicampurkan ke dalam susu atau minuman apa sekali pun, ubat batuk atau ubat selsema tidak boleh diberikan kepada kanak-kanak di bawah 2 tahun atau diberikan dengan dos yang berlebihan kepada kanak-kanak lebih 2 tahun.

Benarkah susu meneutralkan ubat?

Jika ingin dibincangkan mengenai interaksi antara ubat dan makanan mungkin konteksnya terlalu luas. Bertumpu kepada susu, memang ada sesetengah ubat dan antibiotik menjadi kurang berkesan jika diberikan bersama-sama susu, contohnya antibiotik ciprofloxacin, doxycyline dan tetracycline kerana kandungan kalsium di dalam susu. Adalah TIDAK BENAR beranggapan SUSU MENEUTRALKAN SEMUA JENIS UBAT.


Pakar Ikan Koi Ini Kongsi Panduan Penting Wajib Ikut Sebelum Bina Kolam Ikan

Selain daripada pemakanan dan ruang yang selesa, ikan hiasan terutamanya koi perlukan penjagaan tambahan seperti sistem penapisan terbaik, diet tambahan, tanaman akuatik yang sesuai dan sumber oksigen secukupnya. Untuk mendapatkan kupasan mengenai hal ini, penulis menyuarakan permasalahan ini kepada Lesley Lou dari Aquatic Enterprise Co. yang telah lama berkecimpung dalam bidang penternakan ikan koi dan sistem kolam untuk memberikan nasihat berguna kepada anda yang sedang merancang membina kolam ikan.

Kepada pembaca yang sedang merancang untuk membina kolam ikan di taman, terdapat beberapa kelengkapan yang wajib dimiliki supaya sistem kolam ikan dapat berfungsi sebaiknya. Antara yang terdapat di pasaran adalah sistem penapisan ringkas dan mudah diselenggarakan. Penapis jenis ini menggunakan sistem mekanikal dan bio-filter yang mampu memerangkap kekotoran pada kadar aliran laju tetapi pada masa sama masih menggalakkan pertumbuhan bakteria yang baik untuk ekosistem kolam.

Sementara itu, aerator adalah keperluan kedua penting di dalam sebuah kolam ikan, terutamanya ikan koi. Aerator penting untuk mengekalkan kesihatan dan daya tahan ikan koi. Bergantung kepada saiz kolam, aerator boleh dibina menggunakan pam udara, venture aeration system ataupun pergerakan air secara alami seperti pancuran air.

Untuk mendapatkan ikan yang sihat dan aktif, semasa mendirikan kolam ikan koi, perlu mempertimbangkan jumlah dan saiz ikan berdasarkan saiz kolam. Bagi spesies ikan koi yang mahal, unik dan jarang ditemui seperti Jumbo Koi adalah mengikut nisbah seekor bagi setiap 1 tan/1000 gelen air. Ini supaya ikan ini tidak perlukan persaingan dan dapat bergerak bebas.

Kolam yang terlalu cetek dan kecil boleh menyekat kebebasan ikan lalu menyebabkan tumbesarannya terencat. Kedalaman ideal untuk kolam ikan koi adalah sedalam 1-2 meter. Dengan kedalaman ini, suhu air di dalam kolam menjadi stabil dan tidak jauh berbeza pada waktu siang dan malam lalu memberikan keselesaan kepada ikan. Dengan itu, ikan dapat membesar dengan cepat dan sihat di dalam keadaan air yang stabil.

Kualiti air di dalam ikan koi perlu dikawal dan merupakan faktor penting yang perlu dititikberatkan. Kecantikan dan kesihatan ikan sangat dipengaruhi oleh kualiti air di dalam kolam. Cara pengawalan kualiti air adalah melalui penetapan kandungan pH, ammonia dan nitrat yang secukupnya di dalam air kolam. Sukatan yang tepat boleh didapati pada deskripsi yang terdapat pada botol bahan ini. Kandungan nutrien ini akan mempengaruhi ciri-ciri fizikal ikan dan biologi proses yang berlaku.

Pencegahan selalunya adalah kaedah terbaik untuk mengekalkan kesihatan ikan koi. Kualiti air yang baik adalah langkah pencegahan untuk menghalang ikan daripada dijangkiti penyakit. Pemakanan sihat perlu berskala serta mengandungi protein yang betul serta mudah dihadamkan oleh ikan.

Selain daripada itu, pemilihan sistem penapisan yang tepat juga perlu supaya ia dapat menapis partikel yang tidak diperlukan di dalam air. Manakala ikan yang berpenyakit perlu diperiksa terlebih dahulu untuk mengenal pasti sama ada ia berpunca daripada dalaman atau persekitaran ikan.

Parasit atau bakteria adalah antara penyakit yang dijangkiti melalui persekitaran. Manakala daripada dalaman, penyakit boleh berpunca daripada sistem penghadaman atau bakteria yang menyerang sistem penghadaman ikan. Adalah dinasihatkan untuk berjumpa dengan pakar bagi mendapatkan rawatan yang tepat. Jika tidak, penyakit ini boleh berpindah kepada ikan lain lalu menyebabkan kerugian yang besar kepada anda.

5. Selain daripada keperluan asas yang dinyatakan tadi, apakah keperluan tambahan yang perlu diberikan perhatian dalam sistem kolam ikan koi?

Ikan koi yang sihat dan mempunyai warna yang cantik boleh diperoleh jika keperluan tambahan ini dipenuhi. Antaranya:

Keistimewaan koi adalah yang boleh hidup untuk jangka masa yang sangat panjang. Purata usia koi yang dijaga dengan baik adalah di antara 25-30 tahun. Ada antara spesies koi boleh hidup sehingga 200 ratus tahun. Ini mengesahkan bahawa koi bukanlah spesies haiwan yang sukar dijaga dan mudah mati. Sepertimana memelihara haiwan darat lain, ikan juga memerlukan sentuhan dan rakan sepermainan. Maka dengan itu, ikan koi perlu dibelai dan diletakkan bersama pasangan atau segerombolan ikan spesies sama.

Penampilan dan kesihatan koi bergantung sepenuhnya kepada gaya pemakanannya yang sihat. Disarankan makanan yang diberikan kepada ikan ini adalah mengandungi tidak lebih daripada 30 peratus kandungan protein. Oleh sebab nutrien di dalam makanan akan hilang selepas beberapa jangka masa, pembaca perlu elakkan memberi makanan yang telah tamat tempoh luput kepada ikan. Makanan yang mengandungi spirulina dan keratin pula baik untuk menyerlahkan warna ikan ini.

Ikan koi tidak boleh menyimpan lemak. Jadi ia akan berhenti makan setelah kenyang. Maka dengan itu, apabila terlebih memberi makan, makanan yang telah dimasukkan ke dalam kolam akan terbiar di permukaan lalu menyebabkan masalah alga dan air yang tidak berkualiti. Oleh itu, elakkan pemberian makanan sepanjang masa. Pemakanan berjadual atau berskala dapat mengelakkan perkara buruk ini berlaku.

Tanaman air dan koi umpama isi dan kuku tidak boleh dipisahkan. Tanaman menghasilkan oksigen dan teduh untuk kegunaan ikan. Oleh sebab ikan koi adalah omnivor, ia akan memakan akar tanaman ini. Oleh itu, amatlah digalakkan tanaman air disempadani dengan batu atau ditanam di dalam pasu. Selain daripada itu, melalui proses semula jadi koi juga dapat menonjolkan warnanya melalui memakan sesetengah spesies alga. Penggunaan produk pengurangan alga dapat mengawal populasi alga bagi tujuan pemakanan sahaja.

Saje nk share, tomato jadi manis macam mana?
Kak Sha sembur pokok tomato dengan cuka kayu.
Hasil nye, Buah besar, tak rosak dan manis. Kak Sha tanam tomato chery merah dan kuning..

Cuka kayu ni banyak kegunaan lain untuk tanaman

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik. Untuk mendapatkan tumbuh-tumbuhan yang sihat, pastikan ia membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Kebiasaannya, Pokok buah Dah Tua sudah pasti hasilnya semakin berkurangan. Letak lah baja apa pun sekali, struktur pokok sukar untuk dipulihkan. Jadi ada yang akan kata mabuk daun dan tebang je pokok yang dah tua.

Sebenarnya, pokok tua pon boleh diremajakan melalui cantuman atau kaedah kahwin pokok. Kebanyakkan penggiat industri banyak menggunakan kaedah ini. hasil perkahwinan ini, pokok bukan sekadar lebih cepat matang malah menghasilkan buah lebih berkualiti dengan cepat dan rendang. Boleh petik tanpa perlu guna galah atau tangga tau.

ini langkah-langkah yang perlu anda lakukan:

1. Pilih batang pokok yang sihat dan berukuran lebih daripada 2 inci lebar.

2. Potong bahagian batang yang tidak diperlukan. Tempat yang akan dijalankan proses kahwin nanti perlu 4 hingga 6 kaki tinggi dari tanah. Selebihnya dipotong keseluruhan. Sebelum dipotong, pastikan gergaji atau pisau yang digunakan bersih dan tajam bagi mengelak bakteria membiak.

3. Potong sedikit bahagian kulit pokok mangga dengan menggunakan pisau sebagai poket untuk cantuman anak pokok baru

4. Sediakan tunas atau ranting berukuran 1 kaki yang sesuai untuk cantuman dan di potong baji di bahagian pangkanya. Buang semua daun kecuali daun pucuk yang paling muda.

5. Letakkan ranting yang telah dibaji tadi ke dalam poket yang telah disediakan. Dan pastikan bahagian baji bersentuhan dengan dahan. Ikat dengan tali rafia untuk mengukuhkan kedudukan ranting pokok baru.

6. Sapukan cat kalis air bagi mengatasi serangan penyakit pada bahagian dahan yang di potong,

P/S: Untuk peringkat awal tumbesaran tunas cantuman, ia memerlukan sokongan. Ikat pada pandang besi atau buluh buat sementara waktu sehingga betul-betul kukuh.


2021 Warna Lebih Berani Jadi Pilihan Akzonobel

Setiap tahun, seluruh syarikat cat di dalam dunia akan menghasilkan warna mengikut trend. AkzoNobel turut tidak ketinggalan dalam menghasilkan warna untuk trend 2021. Pengeluar cat Dulux yang mendapat tempat dihati pelanggan sejak bertahun lagi, membuatkan ramai yang menantikan apa warna trend untuk tahun hadapan. Agak anda apa warna tahun kali ini? Kelompok tona warna apa yang menjadi pilihan Dulux tahun 2021 ini. Jom kita lihat warna apa yang menjadi pilihan dunia. Mana nak tahu kalau nak tukar cat rumah ikut trend 2021.

Brave Ground (juga dikenali sebagai Wright Stone 10YY 30/106) telah dilancarkan sebagai Warna Tahunan untuk AkzoNobel, peneraju cat dekoratif dan salutan serta pengeluar cat Dulux. Ia adalah nada warna bumi yang neutral dan lembut untuk memberi kita keberanian untuk menerima perubahan.

Di kala pelbagai peristiwa dan pengalaman yang tidak pernah berlaku sebelum ini menjadi perkara biasa, tidak hairanlah jika ramai yang berasa semakin hilang keharmonian dengan dunia moden. Menurut kajian trend global kami yang meluas, manusia sekarang perlu merasakan bumi yang mereka pijak. Apabila kita boleh berasa selesa dengan perkara-perkara yang ringkas/mudah/sederhana, kita berkeyakinan untuk mengekspresikan diri sendiri, berpegang kepada apa yang kita percaya dan membuat hubungan baru dari masa lalu dengan masa hadapan.

“Tahun ini, kami memilih Warna Pilihan yang boleh memberi kita asas kukuh sewaktu berada dalam tempoh yang menggoyahkan. Brave Ground adalah nada warna yang meneguh dan menyeimbangkan, sambil menghubungkan kita kembali dengan bumi. Warnanya lembut dan semula jadi neutral. Ini membangkitkan kestabilan, perkembangan serta potensi di samping mewujudkan rasa ketenangan,” kata David Teng, Pengurus Besar Kluster, AkzoNobel Decorative Paints Southeast Asia Pacific.

“Penyelidikan trend tahunan yang kami jalankan bersama pakar reka bentuk terkemuka diterapkan dalam perniagaan cat dan penyalut kami,” kata David Menko, Ketua Pegawai Pemasaran AkzoNobel. “Pasukan reka bentuk kami menggunakan cerapan itu bagi menghasilkan warna dan kemasan yang menjadi ikutan dan sesuai dengan kehendak pasaran, untuk pelanggan kami bagi cat hiasan, seni bina, aeroangkasa, automotif, pengguna elektronik dan penyalut kayu.”

Warna-warna neutral seperti Brave Ground boleh tampil menyerlah secara bersendirian atau membantu warna lain untuk tampak berseri. Palet warna pelengkap pula direka sepusar warna berkenaan untuk menjadikan ia mudah digunakan dan mencapai penampilan yang tepat. Empat palet akan membantu pengguna cat hiasan memilih warna yang menjadi ikutan dengan penuh yakin: palet Expressive, Trust, Timeless dan Earth.

Empat palet warna yang terbina dari Brave Ground mengambil nada warna neutral ini dalam arah yang sangat berbeza. Memenuhi keperluan yang mengkhusus, setiap palet membolehkan pengguna berasa cukup yakin untuk mengekspresikan diri mereka dengan warna:

“Apabila pengguna berusaha untuk mengubah wajah kediaman mereka, mereka temui keyakinan dalam kepakaran dan bimbingan warna dari kami,” kata Heleen van Gent, Pengarah Kreatif Pusat Estetika Global AkzoNobel. “Inilah sebabnya penyelidikan warna global menjadi agenda utama kami setiap tahun.”

Sebagai tambahan kepada Cat Hiasan, lain-lain perniagaan yang bersandarkan kepada warna, seperti Automotif dan Salutan Istimewa, Salutan Serbuk dan Salutan Kayu, menggunakan palet yang serupa. Setiap perniagaan menyesuaikan palet salutan mereka mengikut kemahuan pelanggan dari segi warna, tekstur dan permukaan. Banyak pasaran yang memanfaatkan Warna Tahunan, termasuklah pengguna dan spesifier, aeroangkasa, automotif, pengguna elektronik, perabot, peralatan domestik, kabinet, pengeluar produk lantai dan binaan serta industri seni bina.

Menko menambah, “Warna memainkan peranan yang penting dalam dunia ini – ia membantu kita mengekspresikan diri sendiri. Warna Tahunan pula membantu kami berkongsi minat terhadap cat untuk menolong pelanggan dan pengguna kami membezakan diri dan produk mereka.”

Mesin Basuh Letak Dalam Bilik Air. Mesin basuh antara barang elektronik yang sangat membantu memudahkan dan mempercepatkan kerja mencuci pakaian. Kalau tak, memang baju yang dicuci pagi, sampi ke petang belum tentu lagi kering.

Disebabkan masin basuh mencuci melibatkan air, ramai yang memilih untuk meletakkan ia di dalam bilik air. Tapi, adakah sesuai mesin basuh diletakkan di dalam bilik air?

Pendedahan kompas.com, memaparkan hakikat mesin basuh sebenarnya tidak boleh bahkan dilarang diletakkan di dalam bilik air. Mesin basuh yang diletakkan di dalam bilik air lebih cepat dan mudah rosak walaupun saiz bilik airnya besar dan jauh dari percikkan air ketika mandi.

Tidak semua bahagian mesin basuh direka kalis air. Oleh sebab itu, apabila mesin mudah dan kerap terdedah kepada air, ia akan menyebabkan badan atau body mesin basuh mudah terhasil renjatan. Sebab itu, sesetengah mesin basuh kita rasa ada sedikit renjatan apabila memegang bahagian tertentu

Akabat terdedah kapada kondisi yang lembap sepanjang masa di dalam bilik air, ia akan menggalakkan pertumbuhan kulat dan bahagian badan mesin basuh cepat berkarat

Dinamo mesin basuh terletak di bahagian bawah. Jika ia mudah terkena air, akan menyababkan berkarat dan akhirnya terbakar. Hal ini boleh mengakibatkan mesin basuh anda terhenti secara tiba-tiba

Mesin basuh sebaiknya diletakkan ditempat yang rata, kering dan tidak terkena cahaya matahari. Lokasi anda meletakkan mesin basuh memberi kesan terkhadap daya tahannya sama ada dari segi komponen mahupun strukturnya.

Jadi, sebaiknya elak letak mesin basuh di dalam bilik air. Mesin Basuh Letak Dalam Bilik Air

Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat. Namun, kita sering mengabaikan dan tidak melakukan proses pemangkasan dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah. Oleh itu, ikuti langkah-langkah dan tip yang telah disediakan untuk memastikan anda menguasai teknik pemangkasan yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Pencahayaan adalah sangat penting dalam rekaan hiasan dalaman rumah bagi memberikan sesuatu ruang tampak lebih menarik dan berseri.

Maka dengan itu, penggunaan aksesori perhiasan adalah sangat penting dan disarankan bagi pencahayaan yang lebih sempurna untuk sesuatu ruang dekorasi dalaman rumah.

Sekiranya anda inginkan dekorasi ruang dalaman rumah anda tampak lebih menarik dan bergaya, apa kata anda menggunakan lampu lantern dengan rekaan gaya ala-ala Morocco ini.

Dengan penggunaan lampu lantern ini, bukan sahaja membuatkan dekorasi hiasan dalaman rumah anda tampak lebih bergaya malah mewah dan menarik.

Bukan itu sahaja, harga yang dijual adalah sangat berpatutan serendah dari RM26 sahaja untuk sebuah lampu lantern. Ia juga didatangkan dengan pelbagai saiz dan reka bentuk yang menarik mengikut kesukaan citarasa masing-masing.

Sumber: Facebook Pemburu Tiket Murah


(GAMBAR) Wanita Ini Dekor Rumah Sempit Dengan Tema Elegance, Ini Hasilnya

Setiap orang mempunyai rumah impian mereka sendiri. Kediaman ideal yang nyaman, selesa dan dihias cantik sudah tentunya menjadi idaman semua. Tidak kira lah jenis kediaman anda kecil atau besar, jika bijak menyusun atur pastinya akan nampak cantik dan mewah. Begitu juga dengan pemilik akaun facebook Farinie Marican, yang menginginkan sebuah kediaman elegant yang cukup selesa buat dirinya serta suami dan 3 orang anak.

Dengan keluasan hanya 680 kaki per segi, ini tidak menghalang Puan Farinie untuk mendeko rumah beliau dengan indah sekali. Rumah yang telah didiami selama tiga tahun ini diubahsuai secara berperingkat-peringkat sehingga menjelang hari raya yang lalu. Mengetengahkan konsep kontemporari, rumah apartmen kecil kos sederhana ini terlihat sangat timeless dengan setiap perincian yang telah dipilih dengan teliti oleh pemiliknya. Patutlah nampak macam rumah kondominium mewah. Idea keseluruhan renovasi datangnya dari pasangan suami isteri ini sendiri tanpa melantik konsultan. Sungguh hebat dan kreatif!

Siling plaster yang dipasangkan chandelier dan downlight kelihatan amat menawan dengan pencahayaan yang betul, sekaligus dapat membangkitkan mood romantis pada ruang. Kertas dinding juga ditampal sebagai feature wall dibelakang kabinet tv selain wainscoting yang dilihat mendominasi segenap dinding ruang tamu dan koridor ke bilik menjadi pilihan pemilik, selain diselitkan dengan pelbagai aksesori menarik seperti hiasan bunga orkid, jam dinding dan lampu gantung dan cermin geometri yang dapat menaikkan mood ruang dengan serta merta. Dan jangan terkejut jika anda tahu ibu muda ini hanya membelanjakan sebanyak RM20k untuk kos keseluruhan pengubahsuaian rumahnya. Sudahlah pandai menghias, bijak berbelanja dan merancang pula. Jadi mari sama sama kita scroll down untuk lihat transformasi rumah ini.

SEBELUM

SELEPAS

Macam mana? Cantik kan? Jadi anda janganlah sedih jika rumah anda kecil dah sempit kerana dengan sedikit kesungguhan dan minat, anda akan dapat mengubah rumah kecil anda menjadi rumah idaman. Selamat menghias!

Lampu LED dan Lampu Pendarflour. Kedua-dua lampu ini adalah lampu yang pernah dan sering kita pakai. Cumanya, dahulu kita selalu pakai lampu pendarflour tapi sekarang, dengan adanya LED, ramai yang memasang lampu LED di rumah. Walaupun kedua-duanya benda dan berfungi dengan sama, tapi apakah perbezaanya? Maka dengan itu lah, pada harini, saya akan membahaskan apa perbezaan Lampu LED dan Lampu Pendarflour.

Antara perbezaan lampu LED dan lampu pendarflour ini, ia terletak pada sumber cahayanya, pengeluaran haba dan kecekapan cahaya. Sumber cahaya. Lampu biasa ialah lampu pendarfluor, dan prinsip pemancar cahayanya berbeza daripada lampu LED. Pencahayaan lampu pendarfluor disebabkan oleh balast yang menghasilkan voltan tinggi pada saat elektrifikasi, yang menyebabkan nyahcas antara dua pin dalam tiub lampu, yang seterusnya menyebabkan pencahayaan fosforus. Teknik ini menghasilkan banyak haba. Pemancar cahaya LED adalah hasil penghijrahan elektron di dalam semikonduktor, yang menghasilkan cahaya tanpa menghasilkan haba.

Kedua, adalah penghasilan haba. Senang sahaja perbezaan kedua-duanya, di mana lampu pendaflour menggunakan tenaga haba yang banyak manakala LED, tidak menggunakan tenaga haba yang banyak kerana ia mengubah semua menjadi tenaga cahaya.

Ketiga, jangka masa hidup atau berapa lama boleh bertahan. Kalau lampu pendaflour, ia boleh bertahan selama 10 Ribu hingga 20 Ribu jam tanpa bekalan tenaga manakala lampu LED, boleh bertahan selama 50 Ribu jam tanpa bekalan tenaga.

Yang keempat pula, kecekapan ringan. Lampu LED sangat cekap dan cemerlang. Pada masa ini, lampu LED yang baik di pasaran mempunyai kecekapan cahaya lebih daripada 130, iaitu lebih kurang dua kali ganda daripada lampu pendarfluor. Dalam erti kata lain, mentol LED 18W boleh digunakan sebagai ganti lampu pendarfluor 36W. Mentol LED 130lm / W 18W mempunyai kesan pencahayaan yang sama seperti lampu pendarfluor 48W.

Maka, berakhir saya dalam membahas tentang perbezaan lampu pendaflour dan lampu LED. Jadi yang manakah pilihan anda? Itu semua ketentuan sediri.

Setiap orang mengimpikan kediaman yang indah dan harmoni. Lebih-lebih lagi buat pemilik rumah pertama, pasti teruja nak jadikan tempat tinggal kita sebagai ‘sarang’ buat ahli keluarga berkumpul dan bergembira. Jadi sudah tentu kita nak pastikan ia berada dalam keadaan yang sentiasa kemas dan tersusun. Pertama sekali, nak mendeko kediaman perlu lah berfikir di luar kotak agar sesuai dengan saiz rumah, bajet dan paling penting, konsep yang mahu diketengahkan. Seperti yang dikongsikan oleh Puan Syarlini Norzeli, rumah semi-D yang baru didiaminya selama 6 bulan ini telah dihias cantik berpandukan dengan konsep minimalis yang tampak simple tapi menarik.

Kediaman yang dilengkapi dengan 4 bilik dan 3 bilik air ini mengambil masa selama lebih kurang 3 bulan untuk direnovasi dan di siapkan sepenuhnya. Pastinya tuan rumah amat gembira dengan hasilnya kerana dalam masa yang singkat, keadaan rumah baru itu amat menarik dan memuaskan.

Dengan perbelanjaan kasar RM30k, Puan Syarlini telah menghias sendiri rumah nya dengan rona kelabu dan kuning pada karpet yang dibentangkan, begitu dominan menjadikan ruang tamu beliau kelihatan ceria. Selain itu, dapat juga kita lihat tumbuhan hijau menghiasi segenap penjuru sekaligus mendatangkan aura kesegaran pada kediaman. Cermin, bingkai gambar dan pasu kecil juga ada di letak kan di pelbagai penjuru sebagai menyeri ruang.

Jom IMPIANA bawakan pembaca melihat kediaman pertama yang menjadi idaman dan impian setiap orang supaya boleh dijadikan sebagai inspirasi di masa akan datang. Selamat mendeko!

Ramai yang takut nak guna warna jingga dalam dekor rumah. Tapi kali ini IMPIANA nak share dengan anda guna warna jinga dekat ruang makan boleh buka selera.

Jingga, wow warna yang terang menyengat . Jingga memberi satu keriangan dan rasa penuh bertenaga. Dalam teori psikologi warna, dikatakan jingga mampu membuat kita berselera dan lapar. Amboi penuh magis rupanya rona ini. Bukan sahaja nampak sungguh mewah dalam nada tersednri juga cukup lantang memberikan maksud positif kepada ramai.

Pasti ramai yang mencemik bila dikatakan jingga cantik untuk ruang makan. Mahu pengsan agaknya bila rona seumpama ini dipalitkan ke dinding. Bukan sahaja terang malah mencuri perhatian dari jauh. Anda pasti? Jika itu tanggapan anda, imbas kembali warna-warna di kedai makan  atau restoran makanan segera yang banyak menggunakan warna-warna hangat seperti merah , jingga dan beberapa pilihan warna lain.

Sebenarnya jingga juuga bagus untuk memberi keseimbangan kepada anda yang memilih perabot kayu untuk kediaman mereka. Ia memberi keseimbangan kerana jingga juga mempunyai elemen harmoni dengan rona perang. Ia juga memberi ruang lebih bersinar dan tidak terus kelam dengan dominasi perabot kayu. Bahkan jingga juga memberi idea kita tentang makanan yang menyelerakan termasuk buah limau yang menggiurkan.

Anda boleh memilih pelbagai biasan jingga. Daripada yang pucat kepada yang terang. Anda juga boleh mengenakan ia dengan kemasan lembut atau aksesori. Maklumlah adakala ruang makan kita agak hambar berbanding dengan ruang tamukan. Jadi rona ini mampu memberi sedikit perisa untuk menyerlahkan seri ruang. Simple-simple je di IMPIANA


Sebelum Beli Perabot, Ada Perkara Penting Kena Tahu, Barulah Tak Menyesal

Oleh itu, bagi memudahkan anda untuk membuat pilihan dalam membeli perabot, anda boleh ikuti LIMA perkara ini.

1. SAIZ RUANG
Jumlah perabot dibeli dan dihias perlu berpadanan dengan saiz ruang. Bagi ruang sempit, pilih perabot jenis pelbagai guna, mudah dibuka dan dipasang semula. Contohnya sofa bed amat praktikal untuk kegunaan tetamu yang bertandang.

2. PENGGUNAAN RUANG
Pemilihan perabot haruslah sesuai dengan umur, saiz dan ketinggian penggunaan ruang. Bagi ruang yang dikongsi, keperluan setiap penggunaan harus dititik beratkan. Contohnya rak tinggi, berkaca serta perabot berbucu tajam tidak sesuai untuk ruangan kanak-kanak.

3. PEMILIHAN WARNA
Perabot selalunya datang dengan variasi warna. Pilih warna perabot bukan sekadar mengikut faktor warna kegemaran, tetapi juga warna cat dan kemasan ruang, serta konsep perabot lain. Bagi ruangan kanak-kanak atau ruangan yang diguna lasak, pilih warna perabot yang tidak mudah dikotori.

5. BAJET
Kenal pasti berapa anggaran perbelanjaan anda bagi setiap ruangan yang ada. Jangan pula terlebih berbelanja pada sesuatu ruang dan tidak cukup perbelanjaan untuk ruangan lain. ukur dan buat perbandingan harga barang dan ketahanannya. Biarlah alah membeli, menang memakai.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Sesetengah daripada anda mungkin tidak biasa dengan istilah “ruang legar” apabila ia berkaitan dengan reka bentuk rumah. Ruang legar adalah kawasan peralihan antara teres dan ruang tamu atau teres dan bilik keluarga, menurut arkitek Probo Hindarto. Kawasan penerimaan tetamu terletak di sini. Kawasan pintu masuk tidak mempunyai perabot penting sesuai dengan peranannya. Jika anda berada di Jepun, hanya ada satu tempat untuk menggantung jaket, kot, payung, kunci kenderaan atau kasut. Sebagai pelengkap, sepasang tempat duduk dan meja kosong biasanya dipasang. Ruang legar atau dalam bahasa inggerisnya, “foyer”, tidak ada di Malaysia sangat sebab ianya bukan cara orang kita untuk ada ruang legar di rumah.  Kini, saya akan memperkenalkan jenis-jenis ruang legar yang anda boleh miliki di rumah anda.

Ini adalah ruang legar yang jenis “Wordly in Los Altos” adalah ruang legar yang ada didatangi sekali dengan pintu antik dengan usianya 200 tahun dari India. Kerana apa pintu ini sungguh unik? Kerana ia terdapat nilai artistic yang tersendiri. Tambahan lagi, karpet yang berwarna emas itu memberi motif yang mawar dan kelihatan nyata. Tidak lupakan juga, kerusi juga membawa peranan yang terdampar gaya yang klasik.

Yang kedua ini pula, adalah ruangan legar yang jenis minimalist. Di Jakarta Selatan, ruangan legar seperti ini sudah biasa dan digunakan di rumah mereka di sana. Kerana ia menerapkan konsep “Tidak Lengkap” dan dengan cara itu, mereka boleh mengubah apa cara dan bentuk sekalipun mengikut kesukaan mereka.

Jadi, itu sahaja jenis-jenis ruangan legar yang boleh didapati dan menarik untuk anda buatkannya di rumah. Ini kalau tetamu datang, Fuhhh! Mesti ternganga mereka Hahahahha.

Zaman sekarang memang mustahil kalau tak pasang aircond sebabnya cuaca yang panas membahang di luar. Sebab itulah kebanyakan kediaman kini memilih aircond sebagai penyejuk suhu di dalam rumah memandangkan ia piliham terbaik yang begitu menyelesakan.

Selain memilih aircond yang mampu memberi ciri-ciri penyejukan terbaik, sudah pastinya yang mempunyai teknologi penjimatan eletrik menjadi buruan. Penghawa dingin SHARP dengan teknologi diperbaharui terbaru J-Tech Inverter menawarkan sesuatu yang berbaloi untuk anda miliki.


Peti Sejuk Bau Hapak & Busuk? Boleh Guna 7 Bahan Semula Jadi Ini Untuk Atasinya!

Mesti ada di kalangan anda yang pernah mengalami masalah bau hapak dan busuk dalam peti sejuk tetapi tidak tahu bagaimana cara untuk menyelesaikannya.

Kini anda tidak perlu lagi khuatir, sebenarnya ada pelbagai cara untuk menghilangkan bau hapak dan busuk dalam peti sejuk ini dengan hanya menggunakan bahan semulajadi tanpa menjejaskan bau dan rasa pada makanan yang disimpan.

Berikut adalah cara menghilangkan bau peti sejuk yang mudah dan berkesan dengan hanya menggunakan bahan yang semula jadi. Cubalah!

1. SERBUK PENAIK/BAKING SODA

Cara mudah yang anda boleh lakukan, tabur sedikit serbuk penaik atas dulang atau piring kecil dan masukkannya dalam peti sejuk. Kemudian tutup pintu sehingga bau busuk hilang.

Selepas itu masukkan semula barang dalam peti sejuk dan letakkan juga sekotak serbuk penaik di dalamnya. Buka sedikit penutup agar ia dapat menyerap segala bau yang kurang menyenangkan.

2. CUKA PUTIH & BUAH LEMON

Masukkan cuka putih dalam bekas terbuka dan letakkan dalam peti sejuk. Ia akan menyerap segala bau yang kurang enak dalam peti sejuk anda.

Untuk mewangikan lagi, perahkan sebiji lemon ke dalam larutan cuka tersebut dan lap bahagian dalam peti sejuk dengan campuran kedua-dua bahan ini

3. OAT

Siapa sangka oat juga boleh menyerap bauan yang kurang enak dalam peti sejuk anda. Masukkan sedikit oat dalam bekas dan letakkannya dalam peti sejuk. Percayalah, anda pasti akan mendapati peti sejuk anda kurang berbau selepas cuba melakukan langkah ini.

4. SERBUK KOPI ATAU TEH

Anda boleh gunakan uncang teh atau kopi dan letakkan dalam peti sejuk. Jika tiada yang jenis uncang, tabur serbuk kopi atau teh di atas dulang dan letakkannya dalam peti sejuk. Sekelip mata bau kopi yang semerbak akan menguasai peti sejuk.

5. ROTI

Roti juga boleh digunakan sebagai penyerap bau yang kurang enak dalam peti sejuk. Anda perlu letakkan sekeping dua roti dalam peti sejuk dan tinggalkan sehingga roti tersebut menjadi kering.

Jika masih berbau, anda boleh gantikan dengan roti yang baru sehingga baunya hilang. Jadi, lain kali kalau ada baki sekeping dua roti, jangan buang ya!

6. ARANG

Selain bahan di atas, salah satu cara menghilangkan bau peti sejuk yang berkesan dan semulajadi adalah dengan menggunakan arang. Anda cuma perlu masukkan arang kecil ke dalam bekas dan letakkan dalam peti sejuk.

Apabila anda letakkannya dalam peti sejuk, laraskan suhu dalam peti sejuk kepada yang rendah dan tutup pintu selama beberapa hari.

7. ESEN VANILA

Tahukah anda, esen vanila juga bukan hanya digunakan untuk memberi perasa dan aroma wangi pada kek dan pastri, tetapi ia juga boleh digunakan untuk mewangikan peti sejuk di rumah anda.

Caranya mudah sahaja, ambil sebesen kecil air dan titiskan 3-4 titisan esen vanila ke dalamnya. Kemudian, ambil tuala bersih dan celupkan pada air ini untuk mengelap ruang dalam peti ais anda. Memang harum!

Sumber: SirapLimau Website

Mencari keberkatan rezeki adalah sesuatu yang dituntut di dalam agama Islam. Rezeki yang berkat dan mendapat rahmat Allah swt besar maknanya di dalam kehidupan kita. Kerana rezeki yang baik adalah salah satu faktor kebahagian jiwa insan yang hidup di dunia ini.

Puan Che Salamiah binti Malik, adalah seorang usahawan Zakat Selangor dalam bidang pemprosesan makanan rempeyek. Beliau merupakan usahawan Zakat Selangor daripada daerah Klang yang telah menerima bantuan Zakat Selangor iaitu bantuan Modal Pusingan sebanyak 1,000.00 pada Mei 2014 dan 2,000.00 pada Disember 2017.

Beliau juga telah menerima bantuan bagi Label Produk di bawah pembangunan produk berjumlah 3,500.00 bagi menaik taraf pembungkusan produknya.

Manakala usahawan Norazimah Hazmi mendapat bantuan Zakat Selangor di bawah projek usahawan lori bergerak. Pada Julai 2016, beliau juga menerima bantuan modal pusingan sebanyak 1,500.00 dan bantuan peralatan perniagaan sebanyak 1,870.16.

Beliau aktif menjalankan perniagaan beliau secara bergerak di merata tempat tanpa mengira waktu di tapak niaga seperti pasar malam, karnival, majlis-majlis, bangunan kerajaan dan sebagainya. Komitmen baik yang ditunjukkan beliau dengan menyertai pelbagai program anjuran Zakat Selangor terzahir jelas pada perniagaannya yang berkembang maju.

Dua kisah yang sangat memberi inspirasi ini mungkin tidak disedari oleh ramai orang. Mereka berdua adalah contoh usahawan yang dulunya penerima zakat, kini menjadi pengeluar zakat perniagaan. Inilah rahsia keramat dalam keberkatan menunaikan zakat, iaitu menyuburkan perniagaan dan menambahkan keberkatan rezeki.

SENANGNYA KIRA ZAKAT PERNIAGAAN

Kira mudahnya ialah dengan mengira hasil Aset Semasa ditolak dengan Belanja/Liabiliti Semasa, darab dengan 2.5%.

ASET SEMASA tu bermaksud : Baki tunai di bank, baki tunai di tangan, hutang yang dijangka akan diterima dan nilai stok niaga boleh jual.

LIABILITI SEMASA pula bermaksud: Hutang pembekal dan hutang-hutang lain seperti bil eletrik, air dan sewa pejabat.

Maka, jumlah aset semasa ditolak dengan libiliti semasa didarabkan pula dengan 2.5%. Maka dapatlah jumlah zakat yang kena ditunaikan.

Biasanya, selepas telur digunakan kita hanya akan membuang saja kulitnya. Tidak pernah terlintas pula nak gunakan lagi kulit telur yang dianggap sebagai bahan buangan.

Tetapi tahukah anda, fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman.

Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Jangan Buang Kulit Telur Kerana Banyak Khasiat Untuk Pokok Kita.

Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.

Industri Seni Bina bukanlah satu industri yang biasa. Ia adalah industri yang cukup hebat di mata dunia. Jika kita perhatikan reka bentuk arkitek-arkitek hebat yang menghasilkan projek-projek mega pastinya bakal mengunci kata-kata di situ. Siapa yang berani menyangkal idea dan konsep yang menjadi satu mercu kejayaan di mata dunia.

Hari ini IMPIANA ini berkongsi sebuah rumah agam yang pastinya ramai tidak menyangka kediaman ini sebenarnya terletak di Damansara. Antara rumah termahal di Malaysia ini sudah pastinya menjadi ikonik dalam Industri Seni Bina. Firma Arkitek Jouin Manku bukan nama kecil dalam arena industri seni bina ini, mereka telah diberi kepercayaan untuk menghasilkan rumah agam yang dinamakan YTL Residence dengan sempurna.

Projek yang mengambil masa selama lima tahun untuk disiapkan pada tahun 2008. Dengan keluasan sekitar 5,000 hingga 10,000 kaki persegi.  Ketika tahun ini berapakah usia anda? Bayangkan sebuah rekaan sebegini rupa telah jayanya direka dengan sentuhan yang menakjubkan.

Rumah agam YTL Residence ini menempatkan tiga generasi keluarga di dalam satu bumbung.
Menempatkan ruang termasuk: 9 bilik tidur, 2 bilik keluarga, dapur keluarga + makan peribadi, pustaka keluarga, bilik permainan, kolam renang, ruang belajar, ruang makan formal, kawasan penerimaan tetamu, 21 bilik mandi, 2 suite tetamu dan tempat letak kereta.

IMPIANA difahamkan kediaman dalam 3 generasi keluarga ini, masing-masing mempunyai volume yang berbeza. Ruang berkumpul membentuk keseluruhan ruang dalaman, pangkalan ruang yang menempatkan untuk fungsi keseluruhan pemilik di dalam rumah, manakala ruang untuk tetamu dan persendirian keluarga yang tinggal di dalam YTL Residence ini dibina dan direka dengan penuh ciri-ciri privacy. Dalam asyik dengan seni bina ini arkitek seni bina ini tidak lupa akan kesedaran hijau di persekitaran rumah agam ini dengan mengetengahkan konsep membenarkan tumbuh-tumbuhan luar biasa yang berasal dari rantau ini untuk membanjiri persekitan kediaman ini dengan sempurna.

Terinspirasi oleh kecanggihan dan kekayaan yang terdapat di hutan dan lanskap semula jadi Malaysia, Arkitek Jouin Manku berusaha untuk memasukkan bukan sahaja pokok-pokok biasa, tetapi juga kualiti tumbuhan yang rare ke dalam volume projek ini. Ketenangan dan keharmonian, ruang dan kekosongan ada di dalam tiga jilid rekaan kediaman agam ini yang menentukan konsep projek.

Gambar Rujukan: YTL RESIDENCE

IMPIANA juga menganjurkan kelas webinar untuk anda tambah ilmu dalam bercucuk tanam. Kali ini IMPIANA bawa anda untuk sertai bengkel online ‘Smart Watering System.

IMPIANA ingin menjemput anda menyertai WEBINAR IMPIANA untuk mempelajari tentang bagaimana untuk membuat sistem siraman automatik sendiri dengan MUDAH dan MURAH! Jom cepat-cepat daftar diri anda.


Jangan Abaikan Denggi Kerana Covid 19, Luangkan Masa 10 Minit Di Hujung Minggu

Jangan pandang remeh pada kisah demam denggi ini. Walaupun kini kita sedang dilanda wabak yang lebih dahsyat dari denggi, harus diingat demam denggi juga boleh membawa maut jika tidak dikawal.

Demam denggi adalah disebabkan oleh virus denggi. Ia merebak melalui gigitan nyamuk Aedes. Dianggarkan terdapat lebih 100 juta kes denggi di serata dunia setiap tahun. Bagaimana ingin tahu berkemungkinan kita menghidap demam denggi?

Pusat Kesiapsiagaan dan Tindak Cepat Krisis Kebangsaan (Crisis Preparedness and Response Center – CPRC), Kementerian Kesihatan Malaysia (KKM) melaporkan sehingga Minggu Epid Ke-29 Tahun 2021 (3 Januari sehingga 24 Julai 2021), sebanyak 15,702 kes demam denggi dilaporkan.

Pesakit akan mengalami tanda-tanda dan gejala selepas lima hingga enam hari selepas gigitan nyamuk aedes. Gejala seperti demam panas, sakit kepala, sakit tulang belakang, sakit sendi-sendi, rasa loya dan muntah-muntah, mata akan mula terasa sakit dan ruam mula naik di sekitar badan.

Demam denggi terdiri daripada dua iaitu demam denggi biasa dan demam denggi berdarah yang boleh membawa maut. Demam ini bukanlah demam biasa yang boleh dipandang ringan jika tersilap langkah boleh mengundang derita.

Demam denggi berdarah turut mempuyai tanda-tanda seperti yang dinyatakan tadi dan juga pendarahan seperti mudah lebam, pendarahan di bawah kulit, hidung atau gusi. Ia juga boleh diikuti dengan pendarahan seluruh badan yang juga membawa maut.

IMPIANA bukan ingin menakutkan anda dengan kisah denggi ini, tetapi IMPIANA ingin memberi kesedaran kepada semua tentang demam denggi yang tidak boleh diambil mudah dan ringan.

Apabila anda mengidap gejala demam denggi ini apakah langkah yang perlu diambil. Segera dapatkan rawatan di hospital berdekatan, berehat dan minum air dengan banyak. Masih tiada rawatan khusus untuk demam denggi ini. Jadi elakkan diri dari terkena demam denggi. Apa pula cara untuk mencegah demam denggi ini?

Terdapat Sembilan elemen penting dalam aktiviti Pendidikan Kesihatan iaitu gotong- royong, ceramah, hebahan awam, edaran risalah, penampalan poster, pemasangan media luar, perbincangan kumpulan kecil, nasihat individu dan tunjuk cara.

Menurut Pengarah Bahagian Pendidikan Kesihatan, Kementerian Kesihatan Malaysia, Puan Suraiya Syed Mohamed berkata, sejak pandemik COVID-19 melanda dunia, aktiviti pendidikan kesihatan bagi pencegahan denggi dilaksanakan mengikut Norma Baharu dan terhad kepada beberapa aktiviti sahaja seperti gotong-royong kendiri, hebahan awam (melalui televisyen, radio, kenderaan bergerak dan media sosial), pemasangan media luar dan edaran risalah.

“Kita mempunyai Cawangan Promosi Kesihatan di seluruh negeri di mana mereka berperanan dalam menyampaikan maklumat kesihatan kepada masyarakat dan menerapkan elemen untuk perubahan tingkah laku. Pelbagai medium boleh digunakan dalam menyampaikan isu kesihatan kepada masyarakat dan yang paling

cepat adalah melalui media sosial. Masyarakat kini banyak menggunakan media sosial dalam kehidupan seharian. Oleh itu, kita menggunakan medium seperti itu dalam menyalurkan maklumat pencegahan denggi agar masyarakat sentiasa mendapat maklumat mengenai bahaya demam denggi,” katanya.

Terdapat pelbagai cara untuk mencegah demam denggi ini lakukan perkara ini di rumah anda hanya ambil masa 10 minit untuk mengamalkan langkah-langkah pencegahan ini. Bukanlah susah sangat.

IMPIANA juga menggalakan melakukan pembersihan di sekitar rumah. Buang air yang bertakung pada pasu bunga yang mungkin anda tidak perasan. Longkang yang tersembat atau mempunyai sampah bersihkan kerana itu adalah salah satu punca yang kita tidak sedar. Jika anda suka menyimpan barang berkebun di luar rumah cuba pastikan tiada bekas atau peralatan yang bertakung air. Akhir sekali sembur stor luar rumah dan Kawasan yang anda simpan barang dan peralatan berkebun itu dengan semburan nyamuk.

Pilihan warna biru mampu serlahkan seri dapur. Dapur yang sempurna bak dalam Pinterest ini pastinya menjadi dambaan setiap kaum wanita. Ruang dapur cukup penting untuk sebuah rumah. Jika tidak mempunyai ruang dapur yang selesa minat memasak pun mula la berkurangan.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

Antara langkah yang paling mudah untuk anda update permukaan lantai kediamana adalah dengan membentang permaidani atau karpet. Selain itu, penggunaan karpet juga dilihat mampu mengubah persekitaran serta mood sesebuah ruang kediaman. Karpet berkualiti tinggi merupakan pelaburan yang baik kerana biasanya ia tahan lasak dan boleh digunakan dalam jangka masa yang lama. Tetapi perlu diingat, terdapat perbagai aspek perlu anda pertimbangkan sebelum membeli karpet. Kali ini IMPIANA senaraikan checklist untuk anda semak sebelum membuat pilihan. Selamat menghias!

RUANG
Karpet berbeza, untuk ruang yang berbeza. Anda perlu terlebih dahulu mengenalpasti aktiviti ruang dan cara penggunaannya. Pastikan karpet yang dibeli bersesuaian dengan ruang di kediaman.

SAIZ

Ukur, ukur, dan ukur sekali lagi, jangan main agak-agak je. Dengan mengukur dahulu saiz ruang sebelum membeli, anda akan dapat memastikan dimensi yang sesuai untuk ruang tersebut. Tidak terlalu kecil, tidak terlalu besar.

BENTUK

Anda tidak semestinya perlu beli karpet segi empat yang standard. Sebenarnya ada lagi bentuk karpet yang boleh disesuaikan mengikup ruang. Sebagai contoh, jika anda mempunyai meja makan bulat anda mungkin mahu karpet bulat yang lebih besar untuk diletakkan di kawasan itu.

WARNA DAN CORAK

Pertimbangkan kawasan permaidani dan persekitarannya. Permaidani adalah cara yang baik untuk menambah sedikit warna dalam sesebuah ruang selain mampu memberi personaliti kepada ruang tanpa ia kelihatan keterlaluan.

FIBER/MATERIAL

Terdapat material atau bahan berbeza untuk permaidani di setiap ruang berbeza. Semak penggunaan ruang dan pastikan ia selari dengan apapun material karpet yang anda pilih.

Selamat mendeko!

Bekas simpanan plastik yang paling terkenal sudah pastinya mak-mak akan sebut Tupperware. Walaupun beli dekat kedai RM 2.00, tetap sebut Tupperware. Jelas, jenama ini memang sentiasa diingati. Tapi, tidak kira lah bekas makanan plastik anda tu mahal atau murah, kalau tak dibersih dan disimpan dengan betul, ia akan berbau dan adakalanya rosak tanpa disedari mengundang ancaman lain kepada pengguna.

Oleh itu, cucian dengan air sabun semata-mata belum tentu dapat memastikan bau dan kotoran pada bekas makanan plastik anda bersih 100%. Berikut, IMPIANA kongsikan tip betul cara cuci, simpanan dan penggunaan yang perlu dilakukan mak-mak ketika menggunakan bekas makanan plastik. Tip ini terpakai untuk semua jenis bekas makanan plastik tidak kira mahal atau pun yang murah.

1. Gunakan air suam bersabun dan kain lembut atau span
2. keringkan menggunakan kain lembut atau biarkan ia kering sendiri sebelum disimpan
3. Jauhkan dari panas bagi tujuan mengeringkan bekas yang telah dibasuh
4. Gunakan baking soda untuk kotoran degil

1. pastikan ia kering sepenuhnya sebelum disimpan
2. Simpan bekas makanan dalam keadaan penutupnya terbuka bagi tujuan penggudaraan dan elak berbau

1. Pastikan makanan atau minuman yang hendak dibungkus sejuk terlebih dahulu
2. Elak penggunaan alatan tajam seperti pisau garfu
3. Tidak semau bekas makanan sesuai untuk digunakan bagi memanaskan makanan di dalam microwave. Lapisan pelindungnya mudah tertanggal dan mencemarkan makanan. Guna bekas yang tertera sesuai atau dikhaskan untuk kegunaan microwave

1. letak surat khabar atau arang di dalam bekas makanan dan tutup rapat. biarkan 2-3 hari. jika masih berbau, biarkan ia dalam tempoh lama
2. Basuh beaks menggunakan baking soda
3. cuci dengan jus lemon atau cuka dan bilas dengan air bersih
4. buka tutup bekas apabila tidak digunakan